title: 2004/518/EY:Neuvoston päätös, tehty 14 päivänä kesäkuuta 2004, entisen Jugoslavian tasavallan Makedonian Eurooppa-kumppanuuden periaatteista, ensisijaisista tavoitteista ja ehdoista

text:
               23.6.2004

               FI

               Euroopan unionin virallinen lehti

               L 222/20

      NEUVOSTON PÄÄTÖS,

   tehty 14 päivänä kesäkuuta 2004,
   entisen Jugoslavian tasavallan Makedonian Eurooppa-kumppanuuden periaatteista, ensisijaisista tavoitteista ja ehdoista
   (2004/518/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon Eurooppa-kumppanuuksien solmimisesta osana vakautus- ja assosiaatioprosessia 22 päivänä maaliskuuta 2004 annetun neuvoston asetuksen (EY) N:o 533/2004 (1), ja erityisesti sen 2 artiklan,
   ottaa huomioon komission ehdotuksen,
   sekä katsoo seuraavaa:

               (1)

               Thessalonikissa 19 ja 20 päivänä kesäkuuta 2003 kokoontunut Eurooppa-neuvosto vahvisti ”Länsi-Balkania koskevan Thessalonikin toimintasuunnitelman: kohti yhdentyvää Eurooppaa”. Siinä mainitaan, että Eurooppa-kumppanuuksien laatiminen on yksi keinoista tehostaa vakautus- ja assosiaatioprosessia.

               (2)

               Neuvoston asetuksessa (EY) N:o 533/2004 säädetään, että neuvosto päättää määräenemmistöllä komission ehdotuksesta Eurooppa-kumppanuuksien periaatteista, ensisijaisista tavoitteista ja ehdoista sekä niiden myöhemmistä mukautuksista. Siinä säädetään myös, että Eurooppa-kumppanuuksien täytäntöönpanon seuranta varmistetaan vakautus- ja assosiaatioprosessin yhteydessä käyttöön otettujen mekanismien, erityisesti vuosikertomusten, avulla.

               (3)

               Komission vuoden 2004 vuosikertomuksessa esitetään analyysi entisen Jugoslavian tasavallan Makedonian valmistautumisesta yhdentymään tiiviimmin Euroopan unioniin ja siinä yksilöidään tiettyjä lisätoimia edellyttävät ensisijaiset alat.

               (4)

               Valmistautuakseen yhdentymään tiiviimmin Euroopan unioniin entisen Jugoslavian tasavallan Makedonian olisi laadittava suunnitelma, johon sisältyvät aikataulu ja toimenpiteet, joita se aikoo toteuttaa tavoitteen saavuttamiseksi,

         ON PÄÄTTÄNYT SEURAAVAA:
   1 artikla
   Asetuksen (EY) N:o 533/2004 1 artiklan mukaisen, entistä Jugoslavian tasavaltaa Makedoniaa koskevan Eurooppa-kumppanuuden periaatteet, ensisijaiset tavoitteet ja ehdot luetellaan tämän päätöksen liitteessä, joka on sen erottamaton osa.
   2 artikla
   Eurooppa-kumppanuuden täytäntöönpanoa tarkastellaan vakautus- ja assosiaatioprosessin yhteydessä käyttöön otettujen mekanismien avulla.
   3 artikla
   Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tehty Luxemburgissa 14 päivänä kesäkuuta 2004.

            Neuvoston puolesta

            Puheenjohtaja

         B. COWEN

      (1)  EUVL L 86, 24.3.2004, s. 1.

      LIITE
      1.   JOHDANTO
      Thessalonikin toimintasuunnitelmassa yksilöidään keinot vakautus- ja assosiaatioprosessin tehostamiseksi muun muassa ottamalla käyttöön Eurooppa-kumppanuudet.
      Komission vuosikertomukseen perustuen entisen Jugoslavian tasavallan Makedonian Eurooppa-kumppanuuden tarkoituksena on yksilöidä ensisijaiset tavoitteet, joilla tuetaan maan pyrkimyksiä lähentyä Euroopan unionia johdonmukaista kehystä noudattaen. Nämä ensisijaiset tavoitteet mukautetaan entisen Jugoslavian tasavallan Makedonian erityisiin tarpeisiin ja valmiusasteeseen, ja niitä ajantasaistetaan tarvittaessa. Eurooppa-kumppanuus toimii myös ohjeistuksena entiselle Jugoslavian tasavallalle Makedonialle annettavalle rahoitusavulle.
      Entisen Jugoslavian tasavallan Makedonian odotetaan vahvistavan suunnitelman, johon sisältyvät aikataulu ja tiedot siitä, kuinka se aikoo saavuttaa Eurooppa-kumppanuuden ensisijaiset tavoitteet. Suunnitelmassa olisi myös mainittava keinot toteuttaa Thessalonikin toimintasuunnitelma sekä järjestäytyneen rikollisuuden ja korruption torjumista koskevat ensisijaiset toimet, jotka yksilöitiin vuonna 2002 pidetyssä Lontoon konferenssissa ja 28 päivänä marraskuuta 2003 Brysselissä Euroopan unionin ja Länsi-Balkanin foorumin yhteydessä pidetyssä ministerikokouksessa. Lisäksi siinä olisi mainittava toimenpiteet, jotka kukin Länsi-Balkanin maa esitti 5 päivänä marraskuuta 2003 Belgradissa pidetyssä yhtenäistettyä rajavalvontaa koskevan Ohridin konferenssin seurantakokouksessa.
      2.   PERIAATTEET
      Vakautus- ja assosiaatioprosessi toimii jatkossakin Euroopan unioniin yhdentymisen kehyksenä Länsi-Balkanin maille niiden koko liittymisprosessin ajan.
      Entisen Jugoslavian tasavallan Makedonian osalta yksilöidyt keskeisimmät ensisijaiset tavoitteet koskevat sen valmiuksia täyttää Kööpenhaminassa vuonna 1993 kokoontuneen Eurooppa-neuvoston vahvistamat perusteet sekä vakautus- ja assosiaatioprosessille asetetut edellytykset, erityisesti edellytykset, jotka neuvosto on määritellyt 29 päivänä huhtikuuta 1997 sekä 21 ja 22 päivänä kesäkuuta 1999 vahvistamissaan päätelmissä. Lisäksi kyseisissä tavoitteissa huomioidaan 24 päivänä marraskuuta 2000 Zagrebissa pidetyn huippukokouksen loppujulistuksen ja Thessalonikin toimintasuunnitelman sisältö.
      3.   ENSISIJAISET TAVOITTEET
      Komission vuosikertomuksessa arvioidaan edistymistä ja yksilöidään ne alueet, joilla maan on toteutettava lisätoimia. Eurooppa-kumppanuudessa lueteltujen ensisijaisten tavoitteiden valinnassa on perusteena käytetty entisen Jugoslavian tasavallan Makedonian realistisia mahdollisuuksia saavuttaa tavoitteet tai edistyä niiden toteuttamisessa huomattavasti lähivuosien aikana. Tavoitteet erotellaan lyhyen aikavälin ensisijaisiin tavoitteisiin, jotka odotetaan toteutettavan vuoden tai kahden kuluessa, ja keskipitkän aikavälin tavoitteisiin, jotka odotetaan toteutettavan kolmen tai neljän vuoden kuluessa.
      Eurooppa-kumppanuudessa luetellaan entisen Jugoslavian tasavallan Makedonian keskeiset ensisijaiset alueet sen yhdentymiseksi tiiviimmin Euroopan unioniin. Nämä ensisijaiset alueet perustuvat vuoden 2004 vuosikertomuksessa esitettyyn analyysiin. On syytä muistaa, että lainsäädännön lähentämisessä ei riitä yksistään se, että yhteisön säännöstö saatetaan osaksi kansallista lainsäädäntöä. On myös tarpeen valmistautua lainsäädännön täysimääräiseen täytäntöönpanoon.
      3.1   LYHYEN AIKAVÄLIN ENSISIJAISET TAVOITTEET
      Poliittinen tilanne
      Demokratia ja oikeusvaltioperiaate
      Valtion toimielinten toiminnan varmistaminen koko alueella
      Ohridin puitesopimuksen täytäntöönpano– Entisen Jugoslavian tasavallan Makedonian on pantava täytäntöön jo annettu lainsäädäntö puitesopimuksen täytäntöön panemiseksi. Sen on annettava loput puitesopimuksen vaatimasta lainsäädännöstä, erityisesti sen on annettava ja täytäntöön pantava aluejakoa, kunnallista rahoitusta ja Skopjen kaupunkia koskevat lait. Sen on edistyttävä nopeasti hajauttamisprosessin täytäntöönpanossa, jotta asianmukaiset paikallisvaalit on mahdollista toteuttaa aikataulun mukaisesti. Sen on etenkin vahvistettava kuntien valmiuksia varainhoidossa ja siirretyn toimivallan ja omaisuuden hoidossa järjestämällä koulutusta, neuvonantoa ja välineitä. Samanaikaisesti sen on vahvistettava hallinnollisia valmiuksiaan ohjata ja helpottaa hajauttamisprosessia, myös keskushallinnon tasolla, etenkin paikallisesta itsehallinnosta vastaavassa ministeriössä, valtiovarainministeriössä julkisen talouden hajauttamisen osalta ja alakohtaisissa ministeriöissä niiden toimivallan alueilla. Sen on varmistettava asianmukaisten varojen kohdentaminen talousarviossa toimivallan joustavan siirron toteuttamiseksi. Sen on tehtävä vähemmistöjen tasapuolisesta edustuksesta keskipitkän aikavälin strateginen suunnitelma, johon sisältyvät riittävät rahoituskeinot, ja varmistettava suunnitelman nopea toteuttaminen. Sen on toteutettava lisätoimia varmistaakseen kielen käyttöä ja yhteisöjen symboleja koskevien puitesopimuksen määräysten täytäntöönpano. Sen on parannettava keskushallinnon seuranta- ja arviointivalmiuksia. Sen on voimistettava pyrkimyksiään entisten kriisialueiden elvyttämiseksi.
      Julkishallinnon toiminnan parantaminen– Entisen Jugoslavian tasavallan Makedonian on pantava virkamieslaki täysimittaisesti täytäntöön. Sen on kehitettävä edelleen julkishallintovirastoa. Sen on laadittava asianmukainen strateginen suunnitelma ja siihen liittyvä resurssien kohdentaminen kaikissa ministeriöissä ja hallitustasolla. Sen on pantava täytäntöön pääsihteeristön strateginen kehityssuunnitelma. Sen on saatettava päätökseen meneillään olevat toiminnan analyysit kaikissa julkisissa toimielimissä ja toteutettava toimenpiteitä analyysien suositusten täytäntöön panemiseksi ottaen siinä huomioon hajauttamisprosessin. Sen on parannettava hallinnon avoimuutta ja annettava laki tietojen julkisesta saatavuudesta. Sen on uudistettava hallinnollisia menettelyjä ja hallintoriita-asioita koskevat lait vahvistaakseen kansalaisten oikeuksien soveltamisen valvontaa. Sen on pantava täysimääräisesti täytäntöön vuonna 2003 annettu oikeusasiamieslaki ja vietävä päätökseen oikeusasiamiehen viraston uudistus. Sen on varmistettava että oikeusasiamiehen suosituksia noudatetaan. Sen on edistettävä kansalaisyhteiskunnan sekä työmarkkinaosapuolien järjestöjen kehittymistä ja niiden aktiivista osallistumista päätöksentekoprosesseihin.
      Oikeusjärjestelmän lujittaminen– Entisen Jugoslavian tasavallan Makedonian on valmisteltava laaja-alainen oikeuslaitoksen uudistus. Sen on tarkasteltava nykyistä tuomareiden ja syyttäjien valinta-, nimitys- ja ylennysjärjestelmää, jotta se voi varmistaa poliittisen riippumattomuuden, tuomareiden erottamattomuuden ja ansioitumiseen perustuvan urakehityksen. Sen on valmisteltava tarpeelliset perustuslain ja muun lainsäädännön muutokset taatakseen tuomareiden ja syyttäjien valinnasta ja urakehityksestä vastuussa olevan elimen riippumattomuuden. Sen on yksinkertaistettava tuomioistuinmenettelyjä. Sen on parannettava tuomioistuinten päätösten täytäntöönpanoa. Sen on otettava käyttöön vaihtoehtoisia riidanratkaisujärjestelmiä, myös välimies- ja välitysmenettely rikosasioissa. Sen on varmistettava asianmukainen omaisuusoikeuksien ja tuomioistuinten tuomioiden täytäntöönpano siviilioikeuden alalla. Sen on vahvistettava institutionaalisia valmiuksiaan tuomareiden ja syyttäjien kouluttamisessa ja valmisteltava kansallisen lainkäytön alan koulutuslaitoksen perustamista. Sen on laadittava riittävät perus- ja jatkokoulutuksen koulutusohjelmat.
      Korruption torjunnan tehostaminen– Entisen Jugoslavian tasavallan Makedonian on pantava täytäntöön korruptiontorjuntastrategia. Sen on lisättävä institutionaalisia valmiuksia, joita tarvitaan korruption tutkintaan ja siitä syyttämiseen. Sen on parannettava lainvalvontaviranomaisten ja valtion korruptiontorjuntakomission välistä yhteensovittamista ja varmistettava niiden välinen yhteistyö. Sen on parannettava korruptioon liittyvissä tapauksissa tiedonvaihtoa niiden elinten välillä, jotka vastaavat korruptiotapausten löytämisestä, tutkimisesta ja niistä syytteeseen asettamisesta. Sen on vahvistettava sääntöjä, joita sovelletaan virkamiesten omaisuusilmoituksiin, eturistiriitoihin, julkisten hankintojen avoimuuteen ja hallinnon sisäiseen ja ulkoiseen valvontaan, ja pantava nämä säännöt täytäntöön. Sen on annettava asianmukainen poliittisten puolueiden rahoitusta koskeva lainsäädäntö.
      Ihmisoikeudet ja vähemmistöjen suojelu
      Ihmisoikeuksien kunnioittamisen parantaminen lainvalvontaviranomaisten piirissä– Entisen Jugoslavian tasavallan Makedonian on varmistettava, että Euroopan ihmisoikeussopimusta, kidutuksen ja muun julman, epäinhimillisen tai halventavan kohtelun tai rangaistuksen vastaista yleissopimusta ja muita asiaankuuluvia kansainvälisiä yleissopimuksia noudatetaan täysimittaisesti. Sen on pantava täytäntöön eettiset säännöt ja varmistettava, että niiden rikkomisesta asetetaan syytteeseen. Sen on käsiteltävä aiemmat huonoa kohtelua koskevat tapaukset asianmukaisten syytetoimien kautta. Sen on parannettava sisäistä valvontaa ja ammatillisten normien täytäntöönpanoa kaikissa lainvalvontaviranomaisissa, oikeuslaitoksessa ja vankeinhoitolaitoksissa. Sen on noudatettava tutkintavankeutta koskevia sääntöjä. Sen on lisättävä poliisien, tuomareiden, syyttäjien ja muiden lainkäyttöviranomaisten tietoisuutta ihmisoikeuksia koskevista velvoitteistaan ja varmistettava, että ne noudattavat ihmisoikeuksia kansainvälisten vaatimusten mukaisesti.
      Sananvapauden ja viestinten vapauden edistäminen– Entisen Jugoslavian tasavallan Makedonian on tarkistettava yleisradiotoiminnan lainsäädäntökehystä poliittisen väliintulon estämiseksi. Sen on toteutettava konkreettisia toimia varmistaakseen viestinten toimintaa sääntelevien elinten riippumattomuuden. Sen on tarkistettava kunnianloukkauslainsäädäntöään ja otettava siinä huomioon eurooppalaiset normit ja Euroopan ihmisoikeustuomioistuimen oikeuskäytäntö.
      Vähemmistöoikeuksien kunnioittamisen varmistaminen– Entisen Jugoslavian tasavallan Makedonian on varmistettava, että valtion kolmannen yliopiston perustaminen Tetovoon viedään päätökseen tavalla, joka luo synergiaa Kaakkois-Euroopan yliopiston kanssa ja mahdollistaa Bolognan julistuksen mukaiset akateemiset normit.
      Alueellinen ja kansainvälinen yhteistyö
      Alueellisen yhteistyön edistäminen– Entisen Jugoslavian tasavallan Makedonian on täytettävä alueellisen yhteistyön osalta vakautus- ja assosiaatioprosessin vaatimukset ja Thessalonikin sitoumukset. Sen on varmistettava kaikkien alueellisten vapaakauppasopimusten täytäntöönpano. Sen on pyrittävä tekemään naapurimaiden kanssa sopimuksia, joiden piiriin kuuluu rajat ylittävä yhteistyö järjestäytyneen rikollisuuden, laittoman kaupan ja salakuljetuksen torjunnassa, yhteistyö oikeusasioissa, rajavalvonta, ympäristö ja energia, ja varmistettava niiden tehokas täytäntöönpano.
      Vakautus- ja assosiaatiosopimuksen asianmukaisen täytäntöönpanon varmistaminen alueellisen yhteistyön alalla– Entisen Jugoslavian tasavallan Makedonian on vietävä päätökseen neuvottelut Kroatian kanssa alueellista yhteistyötä koskevasta kahdenvälisestä sopimuksesta.
      Asianmukaisen lainsäädäntökehyksen antaminen yhteistyöstä entisen Jugoslavian alueella tehtyjä rikoksia käsittelevän kansainvälisen sotarikostuomioistuimen kanssa
      Entisen Jugoslavian tasavallan Makedonian tekemien kansainvälisten sopimusten täytäntöönpano– Entisen Jugoslavian tasavallan Makedonian on varmistettava, että se noudattaa Euroopan unionin suhteistaan johtuvia sitoumuksia.
      Talouden tilanne
      Vapaa markkinatalous ja rakenneuudistukset
      Vakaan talouden varmistaminen– Entisen Jugoslavian tasavallan Makedonian on pyrittävä säilyttämään vakaa talous Kansainvälisen valuuttarahaston (IMF) ohjelman mukaisesti. Sen on tehtävä sopimus seurantaohjelmasta.
      Talouden uudistusten jatkaminen– Entisen Jugoslavian tasavallan Makedonian on toteutettava laaja-alaisia markkinatalouspainotteisia uudistuksia, jotka tähtäävät valtion roolin kaventamiseen taloudessa, ja luotava tasapuoliset toimintaedellytykset kaikille talouden toimijoille antaen niille mahdollisuuden toimia vakaassa ja ennakoitavassa ympäristössä. Sen on selkiytettävä omaisuusoikeuksia ja valvottava niiden soveltamista, myös yksityistämisen yhteydessä.
      Liiketoimintaympäristön parantaminen– Entisen Jugoslavian tasavallan Makedonian on hyväksyttävä ja pantava täytäntöön yhtiöoikeuden parannettu lainsäädännöllinen kehys. Sen on tehostettava hallinto- ja oikeusjärjestelmää ja rationalisoitava konkurssimenettelyjä. Sen on kehitettävä ohjelma lupamenettelyjen yksinkertaistamiseksi ja vähentämiseksi ja lisättävä kaikkien yrityksiin vaikuttavien hallinnollisten menettelyjen avoimuutta.
      Työllisyyspolitiikka– Entisen Jugoslavian tasavallan Makedonian on laadittava ja toteutettava laaja-alainen työllisyyden edistämistä ja työttömyyden vähentämistä koskeva strategia, jossa kiinnitetään huomiota erityisesti ammatilliseen koulutukseen ja työmarkkinauudistuksiin ja jonka toteuttamiseen osallistuvat kaikki asiaankuuluvat tahot kaikista kansallisuusryhmistä. Sen on noudatettava keskeisiä työnormeja ja varmistettava niiden tehokas täytäntöönpano (mukaan lukien yhdistymisvapaus, kollektiivinen neuvotteluoikeus, syrjimättömyys työhönotossa ja ammatissa).
      Julkisen talouden hoito
      Julkisen taloudenhoidon parantaminen– Entisen Jugoslavian tasavallan Makedonian on pantava täytäntöön verotuksen hajauttaminen. Sen on pantava täytäntöön virkamiesten palkka-asteikon laajentaminen. Sen on vahvistettava valtiovarainministeriön sisäisen valvonnan ja tarkastuksen valmiuksia ja laajennettava julkishallinnon valvontaa kokonaisuudessaan. Sen on tarkistettava valtiontalouden tarkastuksesta annettua lakia ja mukautettava se Euroopan unionin normeihin. Sen on vahvistettava valtiontalouden tarkastusviraston asemaa riippumattomana valtion virastona, jolla on itsenäinen talousarvio. Sen on pyrittävä valvomaan tarkemmin talousarvion ulkopuolisten varojen käyttöä. Sen on perustettava tehokkaat valtion vekseli- ja joukkovelkakirjamarkkinat.
      Euroopan unionin normit
      Sisämarkkinat ja kauppa
      Entisen Jugoslavian tasavallan Makedonian on pantava asianmukaisesti täytäntöön vakaus- ja assosiaatiosopimuksen mukauttamisesta Euroopan unionin laajentumisen huomioon ottamiseksi tehty pöytäkirja
      Tavaroiden liikkuvuus– Entisen Jugoslavian tasavallan Makedonian on edistyttävä eurooppalaisten teknisten normien ja standardien käyttöönotossa. Sen on pantava täytäntöön standardeja, varmentamista, metrologiaa ja vaatimuksenmukaisuuden arviointia koskeva vuoden 2002 lainsäädäntö sekä annettava asianmukainen johdettu lainsäädäntö ja vahvistettava hallinnollista valmiutta täytäntöönpanon varmistamiseksi. Sen on edistyttävä yhdistetyn nimikkeistön käyttämisessä.
      Rahoituspalvelut– Entisen Jugoslavian tasavallan Makedonian on parannettava vakavaraisuuden sääntelykehystä ja kyseisen alan valvontaa.
      Henkilötietojen suojaaminen– Entisen Jugoslavian tasavallan Makedonian on muutettava henkilötietojen suojaamista koskeva lainsäädäntönsä Euroopan unionin normien mukaiseksi ja perustettava riippumaton viranomainen, joka on vastuussa alan lainsäädännön täytäntöönpanon valvonnasta.
      Tulli– Entisen Jugoslavian tasavallan Makedonian on saavutettava huomattavia tuloksia petosten, salakuljetuksen ja laittoman kaupan torjumisessa. Sen on vahvistettava tullilaitosta ja varmistettava sen asianmukainen toiminta Euroopan unionin normien täyttämiseksi. Sen on jatkettava uudistusprosessia ja varmistettava vuosia 2004–2008 koskevan strategisen suunnitelman asianmukainen toteuttaminen. Sen on erityisesti varmistettava uuden ammatillisista normeista vastaavan yksikön asianmukainen toiminta ja tullilaitoksessa esiintyneiden korruptiotapausten syytteeseenpano. Sen on vahvistettava hallinnollista yhteistyötä tullialalla. Sen on vahvistettava viranomaisia, joiden tehtäviin kuuluu kauppasopimusten täytäntöön paneminen, erityisesti etuuskohtelualkuperäsääntöjen valvomisen osalta.
      Verotus– Entisen Jugoslavian tasavallan Makedonian on aloitettava nykyisen verolainsäädännön ja hallinnollisten menettelyjen tarkastelu verolainsäädännön tehokkaan ja syrjimättömän täytäntöönpanon varmistamiseksi. Sen on poistettava käytössä olevat erilaiset tupakkatuotteiden valmisteverot, jotka perustuvat tavaroiden alkuperään (kotimainen tai maahantuotu). Sen on edistyttävä meneillään olevassa verohallinnon uudistamisessa ja erityisesti vahvistettava paikallistasolla valmiuksiaan verosaatavien kantamiseksi ja valvomiseksi. Sen on ratkaistava maksamattomien arvonlisäveron palautusten kasvavasta määrästä aiheutuva ongelma. Sen on sitouduttava yritysverotukseen sovellettavien menettelysääntöjen periaatteisiin ja varmistettava, että uudet verotustoimenpiteet ovat yhdenmukaisia näiden periaatteiden kanssa.
      Kilpailu ja valtiontuet– Entisen Jugoslavian tasavallan Makedonian on annettava kilpailun rajoittamisen estämiseen tähtäävä lainsäädäntö. Sen on annettava kilpailuviranomaisen käyttöön tehokkaita keinoja, joilla se voi suoraan valvoa lain soveltamista ja määrätä seuraamuksia. Sen on edistettävä valtiontuen periaatteiden avoimuutta ja täytäntöönpanoa. Sen on edistettävä kilpailupolitiikkaa tukemalla vapauttamista, parantamalla julkisten hankintojen käytäntöjä ja varmistamalla kilpailulle myönteinen lähestymistapa yksityistämisessä. Sen on annettava valtiontukia koskeva johdettu lainsäädäntö ja vahvistettava hallinnollisia valmiuksiaan lainsäädäntökehyksen täytäntöönpanossa.
      Julkiset hankinnat– Entisen Jugoslavian tasavallan Makedonian on parannettava nykyistä julkisten hankintojen lainsäädäntökehystä saattamalla se vastaamaan EU:n säännöstöä ja perustettava julkisten hankintojen virasto, joka kykenee varmistamaan lainsäädäntökehyksen täytäntöönpanon.
      Teollis- ja tekijänoikeudet ja kaupalliset oikeudet– Entisen Jugoslavian tasavallan Makedonian on annettava teollis- ja tekijäinoikeuslakia koskeva johdettu lainsäädäntö ja pantava laki täytäntöön. Sen on jatkettava tekijänoikeuksia ja lähioikeuksia koskevan lainsäädännön parantamista.
      Alakohtaiset politiikat
      Teollisuus ja pk-yritykset– Entisen Jugoslavian tasavallan Makedonian on hyväksyttävä Euroopan unionin kilpailusäädännön mukainen terästeollisuuden rakenneuudistus- ja muutosohjelma, jotta tehokkaiden ja kilpailukykyisten yritysten luominen on mahdollista. Sen on pantava täytäntöön pienyrityksiä koskevan eurooppalaisen peruskirjan periaatteet ja vuodelle 2004 asetetut tavoitteet. Sen on parannettava pienten ja keskisuurten yritysten rahoituspalvelujen ja muiden palvelujen saantia. Sen on jatkettava kansallisen takuurahaston valmistelua.
      Energia– Entisen Jugoslavian tasavallan Makedonian on kehitettävä vasta perustettua energia-alan sääntelykomissiota EU:n ohjeiden noudattamiseksi ja monopolitilanteen välttämiseksi energia-alalla. Sen on muutettava energialakia siirtoverkko-operaattorin perustamisesta ja julkisen palvelun velvoitteiden huomioimisesta. Sen on jatkettava sähköalan uudistuksia (yksityistäminen).
      Televiestintä– Entisen Jugoslavian tasavallan Makedonian on huolehdittava siitä, että sähköisen viestinnän ala vapautetaan tosiasiallisesti ja että sääntelyelimiä vahvistetaan ja asianmukaista alakohtaista lainsäädäntöä ja politiikkoja otetaan käyttöön.
      Ympäristö– Entisen Jugoslavian tasavallan Makedonian on annettava ympäristöä, jätehuoltoa, vesitaloutta, luonnonvarojen suojelua ja ilman laatua koskevia lakeja, jotka ovat Euroopan unionin normien mukaisia. Sen on laadittava kansallinen kestävän kehityksen ohjelma, joka on sopusoinnussa Euroopan unionin säännöstön kanssa, mukaan lukien Johannesburgissa vuonna 2002 pidetyn Yhdistyneiden kansakuntien kestävän kehityksen huippukokouksen suositusten täytäntöönpanoa koskeva kokonaissuunnitelma.
      Yhteistyö oikeus- ja sisäasioissa
      Rajavalvonta– Entisen Jugoslavian tasavallan Makedonian on toukokuussa 2003 Ohridissa rajaturvallisuudesta ja valvonnasta järjestetyn alueellisen konferenssin jatkotoimena toteutettava ne lyhyen aikavälin toimenpiteet, jotka hallitus on hyväksynyt ja jotka on esitelty Euroopan unionin ja Länsi-Balkanin foorumin yhteydessä 28 päivänä marraskuuta 2003 järjestetyssä oikeus- ja sisäasiainministerien kokouksessa. Sen on toteutettava joulukuussa 2003 hyväksytty yhtenäistetty rajavalvontastrategia yhteistyössä asianomaisten virastojen kanssa. Sen on vahvistettava sisäasiainministeriön ja puolustusministeriön välistä koordinointia helpottaakseen toimivallan siirtoa rajavalvonnassa rajapoliisille ja varmistaakseen rajapoliisilaitoksen kehittymisen instituutiona.
      Maahanmuutto- ja turvapaikkapolitiikat– Entisen Jugoslavian tasavallan Makedonian on pantava täytäntöön vuoden 2003 turvapaikkalaki. Sen on perustettava riippumaton ja avoin valitus- ja tarkastuslautakunta turvapaikan hakijoiden käyttöön. Sen on annettava asianmukaiset säännöt vastaanottopolitiikkojen ja -valmiuksien toteuttamiseksi ja kehittämiseksi. Sen on tarkistettava maahanmuuttolainsäädäntöä, erityisesti lailliseen ja laittomaan maahanmuuttoon ja ihmiskauppaan liittyvää lainsäädäntöä. Sen on luotava yhteinen strategia laittoman maahanmuuton ja ihmiskaupan estämiseksi ja sisällytettävä siihen alueellinen ulottuvuus. Sen on annettava uusi ulkomaalaislaki.
      Poliisivoimat– Entisen Jugoslavian tasavallan Makedonian on varmistettava, että poliisit ja erityisesti poliisin erityisjoukot toimivat kansainvälisten normien ja käytäntöjen mukaisesti. Sen on selkiytettävä sisäasiainministeriön ja puolustusministeriön kriisinhallintatilanteiden tehtävät Euroopan unionin käytäntöjen mukaisiksi. Sen on hyväksyttävä ja toteutettava poliisivoimien uudistamista koskeva toimintasuunnitelma, jossa huomioidaan tasapuolinen edustus kaikilla tasoilla, ja huolehdittava sen toteuttamiseen tarvittavista resursseista. Sen on toteutettava kiireellisiä toimenpiteitä henkilöstöresurssien hallinnoinnin uudistamiseksi. Sen on parannettava yhteistyötä oikeuslaitoksen kanssa. Sen on lisättävä koulutusvalmiuksia ja varmistettava poliisiopiston asianmukainen toiminta sekä huolehdittava talousarvion varojen asianmukaisesta kohdentamisesta. Sen on vähennettävä korruptiota ja sääntöjenvastaista toimintaa poliisivoimissa. Sen on edistettävä yhteistyötä Interpolin ja muiden kansainvälisten lainvalvontaorganisaatioiden kanssa etenkin parantamalla niiden tietokantojen hyödyntämistä.
      Järjestäytynyt rikollisuus, laiton kauppa, huumausaineet, rahanpesu ja terrorismi– Entisen Jugoslavian tasavallan Makedonian on pantava täytäntöön ne käytännön toimenpiteet, jotka hallitus on hyväksynyt ja jotka on esitelty 28 päivänä marraskuuta 2003 pidetyssä Euroopan unionin ja Länsi-Balkanin oikeus- ja sisäasiainministerien kokouksessa. Sen on vietävä päätökseen järjestäytyneestä rikollisuudesta vuonna 2002 tehdyn YK:n yleissopimuksen ja sen käsiaseita, ihmiskauppaa ja maahanmuuttajien salakuljetusta koskevien pöytäkirjojen ratifiointi sekä varmistettava niiden täytäntöönpano. Sen on lisättävä järjestäytyneen rikollisuuden torjumiseen osallistuvien lainvalvontaviranomaisten välistä koordinointia. Sen on lisättävä tiedustelu- ja riskianalyysejaan ja perustettava rikostiedustelusta vastaava keskusyksikkö, joka toimii yhteistyössä kaikkien lainvalvontaviranomaisten kanssa. Sen on hyväksyttävä tarvittavat lainsäädännön muutokset erityistutkintakeinojen käytön mahdollistamiseksi. Sen on kehitettävä todistajien suojeluohjelmia. Sen on lisättävä valmiuksiaan huumausaineiden laittoman kaupan torjumiseksi. Sen on kehitettävä kansallinen huumausainestrategia, joka on yhdenmukainen Euroopan unionin huumausainestrategian ja huumausaineita koskevan toimintasuunnitelman kanssa. Sen on selkiytettävä rahanpesun torjumisesta vastaavan direktoraatin ja talousrikoksia tutkivan poliisin tehtävät ja nostettava direktoraatti talousrikostiedusteluyksikön tasolle Euroopan unionin normien mukaisesti. Sen on toteutettava tarvittavat toimet valmistautuakseen tekemään sopimuksen Europolin kanssa. Sen on lisättävä kansainvälistä yhteistyötä ja pantava täytäntöön kansainväliset terrorismin vastaiset yleissopimukset. Sen on myös tehostettava sekä valtion sisällä että muiden valtioiden kanssa tapahtuvaa poliisin ja tiedustelupalvelujen yhteistyötä ja tiedonvaihtoa. Sen on estettävä terroritekojen rahoittaminen ja valmistelu.
      3.2   KESKIPITKÄN AIKAVÄLIN ENSISIJAISET TAVOITTEET
      Poliittinen tilanne
      Demokratia ja oikeusvaltioperiaate
      Ohridin puitesopimuksen täytäntöönpano– Entisen Jugoslavian tasavallan Makedonian on toteutettava vähemmistöjen tasapuolista edustusta koskeva strateginen suunnitelma. Sen on varmistettava hajautettujen hallinnon tasojen asianmukainen toiminta. Sen on jatkettava pyrkimyksiään entisten kriisialueiden elvyttämiseksi.
      Hallinnon toiminnan parantaminen edelleen– Entisen Jugoslavian tasavallan Makedonian on kehitettävä edelleen hallinnon riippumattomuutta, palvelukseenottokäytäntöjen avoimuutta, ansioitumiseen perustuvaa urakehitystä, ammattimaisuutta ja kaikkien yhteisöjen tasapuolista edustusta. Sen on jatkettava julkishallinnon uudistusta ottaen siinä huomioon toiminnan analyysistä saadut tulokset. Sen on kehitettävä edelleen ministeriöiden valmiuksia toteuttaa yleisiä toimintoja, jotka ovat tarpeen tukemaan pääsihteeristön ja muiden keskusvirastojen koordinoivaa roolia (politiikan kehittäminen, strateginen suunnittelu, varainhoito, henkilöstöhallinto, tietotekniikka). Sen on varmistettava, että vakautus- ja assosiaatiosopimuksen määräysten täytäntöönpanosta vastaavilla viranomaisilla on valmiudet suorittaa tehtävänsä. Sen on edistettävä kansalaisyhteiskunnan sekä työmarkkinaosapuolten järjestöjen kehittymistä ja niiden aktiivista osallistumista päätöksentekoprosesseihin.
      Oikeusjärjestelmän lujittaminen– Entisen Jugoslavian tasavallan Makedonian on toteutettava laaja-alainen oikeusjärjestelmän uudistus, mihin sisältyvät myös perustuslakiin ja lainsäädäntökehykseen tehtävät tarpeelliset muutokset, ja vahvistettava oikeusjärjestelmän kokonaisvalmiuksia. Sen on varmistettava kansallisen lainkäytön alan koulutuslaitoksen toiminnan tehokkuus. Sen on lisättävä EU:n lainsäädäntöä koskevaa koulutusta ja rajat ylittävää yhteistyötä rikosasioissa ja -käytännöissä. Sen on purettava oikeusjuttujen ruuhkaa kaikissa tuomioistuimissa. Sen on varmistettava asianmukaisten välineiden sekä hyvin koulutetun ja erikoistuneen, asianmukaisessa asemassa olevan hallintohenkilöstön saatavuus. Sen on huolehdittava riittävät budjettivaroista oikeuteen pääsyn ja oikeusavun saamisen takaamiseksi. Sen on korotettava palkkoja.
      Korruption ja järjestäytyneen rikollisuuden torjunnan tehostaminen– Entisen Jugoslavian tasavallan Makedonian on saatava aikaan huomattavia ja konkreettisia tuloksia korruption torjunnassa kaikilla tasoilla, mikä voidaan toteuttaa sopivalla lainsäädännöllä ja kansallisen korruption vastaisen ohjelman asianmukaisella toteuttamisella. Sen on helpotettava Euroopan unionin jäsenvaltioiden lähettämien yhteysviranomaisten sijoittamista asiaankuuluviin valtion laitoksiin, jotka osallistuvat järjestäytyneen rikollisuuden torjuntaan. Euroopan unionille on annettava kuuden kuukauden välein kertomus tuloksista, joita on saavutettu järjestäytyneeseen rikollisuuteen liittyvän toiminnan saattamisesta oikeudellisten seuraamusten kohteeksi sen mukaisesti kuin se on määritelty valtioiden rajat ylittävää järjestäytynyttä rikollisuutta koskevassa Yhdistyneiden kansakuntien yleissopimuksessa, joka tunnetaan Palermon sopimuksena.
      Ihmisoikeudet ja vähemmistöjen suojelu
      Ihmisoikeuksien kunnioittamisen varmistaminen lainvalvontaviranomaisissa– Entisen Jugoslavian tasavallan Makedonian on varmistettava, että poliisit, tuomarit, syyttäjät ja muut lainvalvontaviranomaiset ovat täysin tietoisia ihmisoikeuksia koskevista velvoitteistaan ja että nämä velvoitteet täytetään. Sen on varmistettava, että ihmisarvoa kunnioitetaan säilöönottokeskuksissa ja vankiloissa.
      Sananvapauden ja viestinten vapauden edistäminen– Entisen Jugoslavian tasavallan Makedonian on varmistettava, että viestintäalan lait ovat Euroopan unionin normien mukaisia ja että nämä lait pannaan täytäntöön asianmukaisesti.
      Syrjinnän vastaisuutta ja yhdenvertaista edustusta koskevan periaatteen edistäminen– Entisen Jugoslavian tasavallan Makedonian on tuettava kaikkien etnisten yhteisöjen työllisyyttä ja helpotettava koulutukseen pääsyä. Sen on edistettävä vähemmistöjen korkea-asteen koulutusta ja varmistettava, että albanian kielellä tarjottava korkea-asteen koulutus vastaa Bolognan julistuksessa määriteltyjä Euroopan unionin normeja.
      Alueellinen ja kansainvälinen yhteistyö
      Alueellisen yhteistyön edistäminen– Entisen Jugoslavian tasavallan Makedonian on pyrittävä noudattamaan rakentavaa ja tasapainoista aluepolitiikkaa, joka edistää vuorovaikutusta, vakautta, hyviä naapuruussuhteita ja yhteistyötä. Sen on pantava täytäntöön Kaakkois-Euroopan keskeistä alueellista liikenneverkkoa koskeva yhteisymmärryspöytäkirja. Sen on täytettävä Ateenassa vuonna 2003 tehdyn Kaakkois-Euroopan alueellisia energiamarkkinoita koskevan yhteisymmärryspöytäkirjan yhteydessä annetut sitoumukset ja valmisteltava näiden markkinoiden perustamista.
      Entisen Jugoslavian tasavallan Makedonian tekemien kansainvälisten sopimusten täytäntöönpano– Entisen Jugoslavian tasavallan Makedonian on pantava täysimittaisesti täytäntöön ratifioimansa kansainväliset sopimukset ja yleissopimukset, erityisesti oikeus- ja sisäasioiden, ihmisoikeuksien ja vähemmistöjen oikeuksien sekä kaupan alalla tehdyt yleissopimukset.
      Talouden tilanne
      Vapaa markkinatalous ja rakenneuudistukset
      Talousuudistusten jatkuvuuden varmistaminen
      Liiketoimintaympäristön parantaminen– Entisen Jugoslavian tasavallan Makedonian on varmistettava Euroopan unionin ja keskeisimpien kansainvälisten yhtiöoikeuden, tilinpidon ja tilintarkastuksen normien tehokas täytäntöönpano. Sen on jatkettava hallinto- ja oikeusjärjestelmän tehostamista, toteutettava täysimääräisesti ohjelma lupamenettelyjen yksinkertaistamiseksi ja vähentämiseksi sekä parannettava kaikkien yrityksiin vaikuttavien hallinnollisten menettelyjen avoimuutta. Sen on varmistettava velkojien oikeuksien täytäntöönpano avoimella lainsäädäntökehyksellä ja maarekisterilainsäädäntöä uudistamalla. Sen on edistettävä yritysten johtamis- ja valvontajärjestelmiä koskevien sääntöjen täytäntöönpanoa.
      Työllisyys- ja sosiaalipolitiikka– Entisen Jugoslavian tasavallan Makedonian on kehitettävä sosiaalipolitiikkaansa sosiaalisen yhteenkuuluvuuden ja tehokkaiden sosiaaliturvajärjestelmien edistämiseksi, sosiaalisten normien parantamiseksi ja köyhyydestä ja sosiaalisesta syrjäytymisestä aiheutuvien ongelmien ratkaisemiseksi. Sen on jatkettava työllisyyspolitiikan kehittämistä, johon osallistuvat kaikki asianomaiset tahot.
      Julkisen talouden hoito
      Julkisen talouden ja sen hoidon parantaminen entisestään– Entisen Jugoslavian tasavallan Makedonian on parannettava julkisen talouden sisäistä ja ulkoista valvontaa. Sen on poistettava suurimmat esteet eläkejärjestelmän toisen pilarin kehitykseltä ja erityisesti solidaarisuusjärjestelmästä pakolliseen kertymisjärjestelmään siirtymiseen tarvittavalta rahoitukselta.
      Petokset– Entisen Jugoslavian tasavallan Makedonian on otettava käyttöön toimivat menettelyt sellaisten tapausten havaitsemiseksi, käsittelemiseksi ja niiden edellyttämien jatkotoimien toteuttamiseksi, joissa kansallisten tai kansainvälisten varojen epäillään joutuneen petoksen tai muun säännönvastaisuuden kohteeksi.
      Euroopan unionin normit
      Sisämarkkinat ja kauppa
      Tavaroiden liikkuvuus– Entisen Jugoslavian tasavallan Makedonian on vahvistettava hallinnollisia valmiuksiaan vakautus- ja assosiaatiosopimuksen täytäntöönpanossa etenkin kehittämällä sisäistä asiantuntemustaan voidakseen arvioida, ovatko lainsäädäntöluonnokset Euroopan unionin säädännön mukaisia.
      Rahoituspalvelut– Entisen Jugoslavian tasavallan Makedonian on varmistettava riippumattomien ja hyvin koulutettujen valvontaviranomaisten toiminta kansainvälisesti tunnustettujen normien mukaisesti.
      Henkilötietojen suojaaminen– Entisen Jugoslavian tasavallan Makedonian on jatkettava tietosuojaviranomaisen institutionaalista vahvistamista Euroopan unionin normien ja käytäntöjen mukaisesti.
      Tulli– Entisen Jugoslavian tasavallan Makedonian on jatkettava tullilaitoksen vahvistamista ja varmistettava sen moitteeton toiminta Euroopan unionin normien saavuttamiseksi. Sen on toteutettava vuosia 2004–2008 koskeva strateginen suunnitelma.
      Verotus– Entisen Jugoslavian tasavallan Makedonian on jatkettava verohallinnon ja etenkin veronkannon ja verovalvonnan tehostamista ja varmistettava sen asianmukainen toiminta Euroopan unionin normien saavuttamiseksi. Sen on kehitettävä tilintarkastusstrategia ja riittävät tietotekniikkajärjestelmät.
      Kilpailu ja valtiontuet– Entisen Jugoslavian tasavallan Makedonian on pantava täytäntöön kilpailun rajoittamisen estämiseen tähtäävä lainsäädäntö. Sen on vahvistettava edelleen kilpailuviranomaista antamalla sille valta valvoa lain soveltamista ja määrätä seuraamuksia. Sen on jatkettava valtiontukien avoimuuden edistämistä.
      Julkiset hankinnat– Entisen Jugoslavian tasavallan Makedonian on luotava täysipainoisesti toimivat julkisten hankintojen rakenteet, joilla varmistetaan julkisia hankintoja koskevien menettelyjen käyttö lainsäädäntöä sekä vakautus- ja assosiaatiosopimuksen periaatteita täysin noudattaen.
      Teollis- ja tekijänoikeudet– Entisen Jugoslavian tasavallan Makedonian on varmistettava teollis- ja tekijänoikeuslainsäädännön täytäntöönpano.
      Alakohtaiset politiikat
      Teollisuus ja pk-yritykset– Entisen Jugoslavian tasavallan Makedonian on toteutettava terästeollisuuden rakenneuudistus- ja muutosohjelma. Sen on vietävä päätökseen pienyrityksiä koskevan eurooppalaisen peruskirjan täytäntöönpanostrategian toteuttaminen. Sen on helpotettava pienten ja keskisuurten yritysten luotonsaantia. Sen on kehitettävä edelleen pienten ja keskisuurten yritysten muita kuin rahoituksellisia tukimekanismeja (esim. yritysrypäät ja teknologiakeskukset). Sen on toteutettava ulkomaisten investointien neuvontapalvelun toimintasuunnitelma investointien esteiden vähentämisestä.
      Televiestintä– Entisen Jugoslavian tasavallan Makedonian on saatettava Euroopan unionin uusi sähköisen viestinnän lainsäädäntökehys osaksi kansallista lainsäädäntöä ja pantava se täytäntöön.
      Maatalous– Entisen Jugoslavian tasavallan Makedonian on hyväksyttävä ja pantava täytäntöön maatalouden alan rakenneuudistukset. Sen on hyväksyttävä ja pantava täytäntöön huomattava uudistus, joka kattaa maassa ja sen rajoilla tehtävät kasvien ja eläinten terveyttä koskevat tarkastukset ja tarkastuskäytännöt, toiminnan analyysit, alakohtaiset tietojärjestelmät ja tilastot ja koordinointitoiminnot olemassa oleville julkisen ja yksityisen sektorin toimielimille ja palveluille.
      Ympäristö– Entisen Jugoslavian tasavallan Makedonian on lähennettävä entisestään lainsäädäntöään Euroopan unionin normeihin. Sen on pantava annettu lainsäädäntö täytäntöön. Sen on parannettava ympäristön seurantaa ja jatkettava hallinnollisten valmiuksien luomista. Sen on sisällytettävä ympäristökysymyksiä eri politiikkoihin erityisesti kehittämällä ympäristövaikutusten arviointia Euroopan unionin normien mukaisesti.
      Yhteistyö oikeus- ja sisäasioissa
      Rajavalvonta– Entisen Jugoslavian tasavallan Makedonian on saatettava päätökseen yhtenäistetyn rajavalvontastrategian toteuttaminen yhteistyössä toimivaltaisten viranomaisten kanssa.
      Maahanmuutto- ja turvapaikkapolitiikka– Entisen Jugoslavian tasavallan Makedonian on vahvistettava kansallisten turvapaikkarakenteiden kehittämistä eurooppalaisten normien mukaisesti, jotta turvapaikan hakijoille ja pakolaisille voidaan antaa asianmukaista suojaa ja apua. Sen on toteutettava laittoman maahanmuuton ja ihmiskaupan vastainen strategia.
      Poliisivoimat– Entisen Jugoslavian tasavallan Makedonian on saatettava poliisivoimien uudistus päätökseen. Sen on lisättävä koulutusta, joka koskee uusien rikollisuusmuotojen kuten tietokonerikollisuuden ja rajat ylittävän rikollisuuden torjuntaa. Sen on jatkettava poliisivoimien tietojärjestelmien kehittämistä.
      Järjestäytynyt rikollisuus, laiton kauppa, huumausaineet ja rahanpesu– Entisen Jugoslavian tasavallan Makedonian on saavutettava huomattavia tuloksia järjestäytyneen rikollisuuden torjunnassa. Sen on varmistettava, että Yhdistyneiden Kansakuntien järjestäytyneen rikollisuuden torjuntaan luomia välineitä käytetään. Sen on kehitettävä edelleen valtion valmiuksia estää ja torjua rikollisuutta, mikä voidaan toteuttaa lainvalvontaviranomaisten ja oikeuslaitoksen välisellä yhteistyöllä, parantamalla rikostiedustelun analyyttisiä valmiuksia ja uusista rikollisuuden muodoista annettavalla lisäkoulutuksella. Sen on vähennettävä laittomien käsiaseiden ja kevyiden aseiden määrää. Sen on varmistettava, että talousrikostiedustelusta vastaavan yksikön toiminta on täysin eurooppalaisten normien mukaista. Sen on toteutettava kansallinen huumausainestrategia. Sen on tehostettava talous- ja raharikosten (rahanpesu ja rahanväärennys mukaan luettuina) ja petosten torjuntaa sekä parannettava asiaa koskevaa kansallista lainsäädäntöä.
      4.   OHJELMASUUNNITTELU
      Vakautus- ja assosiaatioprosessiin liittyvää yhteisön apua annetaan Länsi-Balkanin maille asianomaisista rahoitusvälineistä ja erityisesti Albanialle, Bosnia ja Hertsegovinalle, Kroatialle, Jugoslavian liittotasavallalle ja entiselle Jugoslavian tasavallalle Makedonialle annettavasta avusta 5 päivänä joulukuuta 2000 annetun neuvoston asetuksen (EY) N:o 2666/2000 (1) mukaisesti. Tämän vuoksi tällä päätöksellä ei ole taloudellisia vaikutuksia. Lisäksi entinen Jugoslavian tasavalta Makedonia voi saada rahoitusta useita maita koskevista ja horisontaalisista ohjelmista. Komissio toimii yhteistyössä Euroopan investointipankin (EIP) ja kansainvälisten rahoituslaitosten, erityisesti Euroopan jälleenrakennus- ja kehityspankin (EBRD) ja Maailmanpankin, kanssa vakautus- ja assosiaatioprosessiin liittyvien hankkeiden yhteisrahoituksen helpottamiseksi.
      5.   EHDOLLISUUS
      Osana vakautus- ja assosiaatioprosessia Länsi-Balkanin maille annettavan yhteisön avun antaminen riippuu edistymisestä Kööpenhaminassa vahvistettujen poliittisten arviointiperusteiden ja erityisesti tämän Eurooppa-kumppanuuden ensisijaisten tavoitteiden saavuttamisessa. Näiden yleisten edellytysten noudattamatta jättäminen saattaa johtaa siihen, että neuvosto toteuttaa asianmukaisia toimenpiteitä rahoitusavun keskeyttämiseksi neuvoston asetuksen (EY) N:o 2666/2000 5 artiklan mukaisesti.
      Yhteisön avun antaminen riippuu myös neuvoston 29 päivänä huhtikuuta 1997 sekä 21 ja 22 päivänä kesäkuuta 1999 esittämissä päätelmissä määritellyistä edellytyksistä erityisesti, kun kyse on avunsaajien sitoutumisesta toteuttamaan demokraattisia, taloudellisia ja institutionaalisia uudistuksia, ottaen huomioon tässä Eurooppa-kumppanuudessa esitetyt ensisijaiset alat.
      6.   SEURANTA
      Eurooppa-kumppanuuden seuranta varmistetaan vakautus- ja assosiaatioprosessissa käyttöön otettujen mekanismien ja erityisesti vakautus- ja assosiaatioprosessia koskevan vuosikertomuksen avulla.

         (1)  EYVL L 306, 7.12.2000, s. 1, asetus sellaisena kuin se muutettuna asetuksella (EY) N:o 2415/2001 (EYVL L 327, 12.12.2001, s. 3).


Avis juridique important

|

32004D0576

2004/576/EY: Neuvoston päätös, tehty 29 päivänä huhtikuuta 2004, — Euroopan yhteisön ja Israelin valtion välisen tieteellistä ja teknistä yhteistyötä koskevan sopimuksen tekemisestä

Virallinen lehti nro L 261 , 06/08/2004 s. 0047 - 0047

 Neuvoston päätös , tehty  29 päivänä huhtikuuta 2004 , Euroopan yhteisön ja Israelin valtion välisen tieteellistä ja teknistä yhteistyötä koskevan sopimuksen tekemisestä (2004/576/EY)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 170 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa,

ottaa huomioon komission ehdotuksen,

ottaa huomioon Euroopan parlamentin lausunnon(1),

sekä katsoo seuraavaa:

(1) Komissio on neuvotellut yhteisön puolesta Israelin valtion kanssa tieteellistä ja teknistä yhteistyötä koskevan sopimuksen, jäljempänä  «sopimus» .

(2) Sopimus allekirjoitettiin yhteisön puolesta Brysselissä  10. päivänä kesäkuuta 2003  sillä edellytyksellä, että se tehdään myöhemmin.

(3) Sopimus olisi hyväksyttävä,

ON PÄÄTTÄNYT SEURAAVAA:

1 artikla

Hyväksytään yhteisön puolesta Euroopan yhteisön ja Israelin valtion välinen tieteellistä ja teknistä yhteistyötä koskeva sopimus.

Sopimuksen teksti on julkaistu  Euroopan unionin virallisessa lehdessä (2).

2 artikla

Neuvoston puheenjohtaja tekee sopimuksen 5 artiklassa tarkoitetun ilmoituksen yhteisön puolesta.

Tehty Luxemburgissa  29. päivänä huhtikuuta 2004 .

 Neuvoston puolesta

 Puheenjohtaja

M. Mc Dowell

(1) Lausunto annettu  11. maaliskuuta 2004  (ei vielä julkaistu virallisessa lehdessä).

(2) EUVL L 154, 21.6.2003, s. 80.


Avis juridique important

|

32001B0449

2001/449/EY: Euroopan parlamentin päätös, tehty 4 päivänä huhtikuuta 2001, vastuuvapauden myöntämisestä Euroopan unionin yleisen talousarvion toteuttamisesta varainhoitovuodelta 1999 Pääluokka IV — Tuomioistuin, Pääluokka V — Tilintarkastustuomioistuin, Pääluokka VI — Osa B — Alueiden komitea

Virallinen lehti nro L 160 , 15/06/2001 s. 0038 - 0042

Euroopan parlamentin päätös,tehty 4 päivänä huhtikuuta 2001,vastuuvapauden myöntämisestä Euroopan unionin yleisen talousarvion toteuttamisesta varainhoitovuodelta 1999 Pääluokka IV - Tuomioistuin, Pääluokka V - Tilintarkastustuomioistuin, Pääluokka VI - Osa B - Alueiden komitea(2001/449/EY)EUROOPAN PARLAMENTTI, jokaottaa huomioon varainhoitovuoden 1999 tulostilin ja taseen (SEC(2000) 539 - C5-0312/2000),ottaa huomioon tilintarkastustuomioistuimen varainhoitovuotta 1999 koskevan vuosikertomuksen ja toimielinten vastaukset (C5-0617/2000)(1) sekä tilintarkastustuomioistuimen erityiskertomuksen nro 5/2000 tuomioistuimen kiinteistömenoista (lisärakennukset Erasmus ja Thomas More sekä lisärakennus C) sekä tuomioistuimen vastaukset(2),ottaa huomioon tilintarkastustuomioistuimen EY:n perustamissopimuksen 248 artiklan mukaisesti esittämän tarkastuslausuman tilien luotettavuudesta ja tilikirjausten perustana olevien toimien laillisuudesta ja asianmukaisuudesta (C5-0617/2000),ottaa huomioon neuvoston 12. maaliskuuta 2001 antaman suosituksen (C5-0127/2001),ottaa huomioon EY:n perustamissopimuksen 272 artiklan 10 kohdan,ottaa huomioon varainhoitoasetuksen 22 artiklan 2 ja 3 kohdan,ottaa huomioon parlamentille esitetyn kertomuksen tuomioistuimen talousarvion momentin 270 (virallinen lehti) hallinnosta,ottaa huomioon alueiden komitean parlamentille esittämän kertomuksen kaikista määrärahoista, jotka siirrettiin automaattisesti vuodelta 1997 vuodelle 1998 ja vuodelta 1998 vuodelle 1999 ja joiden osalta peruuntumisaste oli yli 10 prosenttia (yleisen talousarvion pääluokka VI - osa B),ottaa huomioon talousarvion valvontavaliokunnan mietinnön (A5-0108/2001),A. katsoo, että toimiessaan budjettivallan käyttäjänä parlamentti on velvollinen arvioimaan yhteisön talousarvion moitteetonta ja tehokasta käyttöä sekä toimimaan Euroopan yhteisön tilintarkastustuomioistuimen yksityiskohtaisten kertomusten pohjalta,B. katsoo, että tässä arvioinnissa olisi tutkittava paitsi sitä, miten veronmaksajien rahoja on käytetty - ts. että säännönvastaisuuksia tai petoksia ei ilmene - niin myös säännöllisesti sitä, miten tehokas ja vaikuttava yhteisön talousarvio on ollut perussopimuksissa ja johdetussa oikeudessa esitettyjen politiikkojen ja tavoitteiden toteuttamisessa,C. katsoo, että kaikkien toimielinten, neuvoa-antavien elinten ja erillisvirastojen tulisi yhtä lailla tarjota tehokasta ja hyödyllistä palvelua - sanalla sanoen vastinetta rahalle,D. katsoo, että neuvoston menojen luonne on muuttunut puhtaasti hallinnollisista menoista toimintamenojen suuntaan, kun otetaan huomioon uudet tehtävät yhteisen ulko- ja turvallisuuspolitiikan sekä oikeus- ja sisäasioiden alalla,E. katsoo, että tilintarkastustuomioistuin on pystynyt esittämään maatalousmenojen alaa koskevia virhemääriä, mikä on ollut erittäin suureksi avuksi talousarvion valvonnan parantamisen kannalta,TuomioistuinKiinteistöpolitiikka1. panee merkille, että Palais-rakennuksen lisärakennusten rakentaminen (lisärakennus A eli Erasmus, lisärakennus B eli Thomas More sekä lisärakennus C) oli reaktio tuomioistuimen jatkuvasti kasvavaan tilantarpeeseen pikemminkin kuin kattavan kiinteistöohjelman osa;2. pahoittelee olosuhteita, jotka ovat johtaneet siihen, mitä tuomioistuin kutsuu "muodolliseksi puutteeksi", eli sitä, että tuomioistuin toimi näissä rakennuksissa ilman kirjallista vuokrasopimusta vuosina 1989-1994, mistä aiheutui noin 35 miljoonan euron kustannukset mukautettavina vuokraennakkoina varainhoitoasetuksessa asetettujen sääntöjen vastaisesti;3. panee merkille, että kyseiset Luxemburgin viranomaiset esittivät Erasmus-rakennusta koskevan vuokrasopimuksen luonnoksen vasta vuonna 1989, eli miltei viisi vuotta sen rakentamista koskevan päätöksen tekemisen jälkeen ja kuusi kuukautta sen jälkeen, kun rakennukseen oli muutettu;4. panee merkille tuomioistuimen kirjaajan kyseisille Luxemburgin viranomaisille 8. toukokuuta 1989 lähettämästä kirjeestä ilmi käyvän toivomuksen, jonka mukaan Thomas More -rakennuksen ja C-lisärakennuksen käyttöä ilman kirjallista vuokrasopimusta olisi vältettävä, sekä Luxemburgin viranomaisten kyseisille rakennuksille asettamat kohtuuttomat vuokraehdot, jotka ainoastaan pidensivät neuvotteluja;5. panee merkille erityisesti ne tuomioistuimen huomautukset, jotka liittyvät kyseisten kolmen rakennuksen rakennus- ja rahoitusedellytysten valvontaan (kohta 4.1.2); katsoo, että noiden huomautusten ja edellisten kohtien valossa Luxemburgin viranomaiset eivät osoittaneet sellaista rakentavaa yhteistyötä, jota voidaan perustellusti odottaa isäntämaalta, joka aktiivisesti edistää yhteisön toimielinten asettautumista alueelleen; katsoo siten, että Luxemburgin viranomaiset ovat osaltaan vastuussa siitä, että tuomioistuin toimi tiloissa ilman kirjallisia vuokrasopimuksia, sekä lukuisista tilintarkastustuomioistuimen esiin tuomista puutteista (riittämätön valvonta jne.);6. muistuttaa, että budjettivallan käyttäjän pyynnöstä tilintarkastustuomioistuin laati vuonna 1996 teknisen lausunnon, joka koski tuomioistuimen rakennuksiin liittyviä rahoitussitoumuksia; muistuttaa lisäksi, että kyseinen lausunto ei sisältänyt tuomioistuimen ja Luxemburgin välillä vuonna 1994 tehdyn vuokrausoption oikeudellisten ja rahoituksellisten järjestelyjen arvostelua, mikä antoi parlamentin budjettivaliokunnalle mahdollisuuden hyväksyä ennakkomaksu tuon sopimuksen mukaisesti (katso määrärahojen siirto nro 27/96); on hämmästynyt siitä, miksi tilintarkastustuomioistuimen tätä järjestelyä kohtaan esittämiä varauksia, jotka esitetään lyhyesti sen erityiskertomuksen nro 5/2000 kohdassa 20, ei tuotu esille sen vuonna 1996 antamassa teknisessä lausunnossa;7. uskoo, että miltei seitsemän vuotta sen jälkeen, kun vuokrausoptiosopimus tehtiin 15. marraskuuta 1994, aika on kypsä lopullista tilinpäätöstä varten; panee merkille, että tämän tehtävän mahdollistamiseksi tuomioistuin ja Luxemburgin viranomaiset nimittivät yhdessä asiantuntijan, jonka tehtäviin kuuluvat muun muassa:- määritellä ne menoerät, jotka eivät muodosta osaa lopullisesta tilinpäätöksestä,- suorittaa yksityiskohtainen tutkimus tilintarkastustuomioistuimen paljastamien laskutusepäselvyyksien suhteen, ja- arvioida, onko yhteisön taloudellisia etuja yleisesti ottaen suojeltu riittävästi;odottaa saavansa tietoja asiantuntijan johtopäätöksistä mahdollisimman pian ja joka tapauksessa hyvissä ajoin ennen vuoden 2002 alustavan talousarvioesityksen ensimmäistä käsittelyä;Momentin 270 (virallinen lehti) täytäntöönpano8. panee merkille tuomioistuimen esittämän kertomuksen momentin 270 täytäntöönpanosta(3); kannustaa tuomioistuinta varmistamaan, että Euroopan yhteisöjen virallisten julkaisujen toimisto käsittelee ja välittää tuomioistuimen virallisessa lehdessä julkaisemia tekstejä koskevat tilinpäätökset säännönmukaisella tavalla, joka osaltaan vaikuttaa kvseiseen nimikkeeseen liittyvien määrärahojen optimaaliseen hallinnointiin;Varainhoidon valvonta ja sisäinen tarkastus9. kehottaa tuomioistuinta analysoimaan mahdollisuutta nimittää varainhoidon valvojasta riippumaton sisäinen tarkastaja ja ilmoittamaan Euroopan parlamentille analyysin tulokset;Tilintarkastustuomioistuin10. on huolissaan siitä, että Euroopan yhteisöjen tilintarkastustuomioistuin ei vielä ole muodollisesti hyväksynyt parlamentin pyyntöä, jonka mukaan laiminlyönteihin syyllistyvät jäsenvaltiot on nimettävä; katsoo, että tämä voisi tarjota arvokkaan työvälineen yhteisön varojen käytön valvonnalle;11. pitää tervetulleena tilintarkastustuomioistuimen kasvavaa pyrkimystä mitata paitsi Euroopan unionin toiminnan vastuullisuutta niin myös sen tehokkuutta ja vaikutusta;12. torjuu sen, että tilintarkastustuomioistuin kieltäytyy ilmoittamasta virheprosentteja, ja vaatii, että tilintarkastustuomioistuin yksilöi tarkastuslausumiin liittyvien tarkastustensa tulokset sekä maantieteelliseltä että alakohtaiselta pohjalta;13. kehottaa tilintarkastustuomioistuinta kehittämään virheitä koskevan "Richterin asteikon", jolla tehdään ero pienten hallinnollisten lapsusten ja täysimittaisten petosten sekä niiden välillä olevien erilaisten virheiden välille, jotta virheiden laatua voidaan paremmin arvioida;14. pyytää tilintarkastustuomioistuinta kehittämään edelleen yhteyksiään jäsenvaltioiden sekä ehdokasvaltioiden kansallisiin tilintarkastuslaitoksiin, jotta voitaisiin syventää niiden tekemää tarkastustoimintaa niillä yhteisön tulo- ja menoaloilla, joilla hallintovastuu on jaettu;15. muistuttaa 7. lokakuuta 1998 tekemästään päätöksestä varainhoitovuoden 1996 toteuttamista koskevan vastuuvapauden myöntämisestä - Pääluokat IV: Tuomioistuin - V: Tilintarkastustuomioistuin - VI, Osa B: Alueiden komitea(4), jolla pyydettiin tilintarkastustuomioistuinta kehottamaan hallinnollisista asioista vastaavaa jäsentään järjestelmällisesti sisällyttämään tilintarkastustuomioistuin kaikkiin horisontaalisiin tarkastuksiin varainhoitovuodesta 1997 alkaen; pahoittelee sitä, että myöhemmissä vuosikertomuksissa vuoden 1999 kertomus mukaan luettuna ei ole merkkejä tämän pyynnön täyttämisestä;16. pyytää tilintarkastustuomioistuinta jatkamaan työ- ja raportointimenettelyjensä parantamista, jotta vastuuvapausviranomaisten toimintaa helpotettaisiin ja varmistettaisiin jatkuvuus vuodesta toiseen;17. kehottaa tilintarkastustuomioistuinta analysoimaan mahdollisuutta nimittää varainhoidon valvojasta riippumaton sisäinen tarkastaja ja ilmoittamaan Euroopan parlamentille analyysin tulokset;18. kehottaa tilintarkastustuomioistuimen jäseniä julkistamaan taloudellisia etuja koskevat ilmoituksensa Internetissä;19. pyytää tilintarkastustuomioistuinta ulottamaan tarkastustoimintansa rutiininomaisesti ja tästä varainhoitovuodesta alkaen koskemaan neuvostoa, jolloin parlamentti voi tarvittaessa esittää huomautuksia kyseisen toimielimen talousarvion täytäntöönpanosta vastuuvapauden myöntämismenettelyn yhteydessä;Alueiden komitea20. pitää tervetulleina alueiden komitean pyrkimyksiä siihen, että se esittää työnsä vaikutusta koskevan arvion, ja kehottaa muita toimielimiä auttamaan tässä arvioinnissa esimerkiksi antamalla suosituksia siitä, miten alueiden komitea voi paremmin osallistua politiikan kehittämiseen Euroopan tasolla; odottaa saavansa vuosittaiset arviot, joissa käsitellään muun muassa seuraavia kysymyksiä:- muille toimielimille annettujen lausuntojen ajoitus,- henkilöstön mahdollisimman tehokas käyttö,- talous- ja sosiaalikomitean kanssa tehdyn yhteistyösopimuksen toimivuus,- toimielinten välinen yhteistyö erityisesti hallintomenojen käytön tehostamiseksi esimerkiksi palvelukseen ottamisessa, turvallisuuden alalla, dokumentointipalveluissa, kiinteistönhoidossa ja ravintolapalveluissa saavutettavien mittakaavaetujen avulla;21. panee merkille parlamentille esitetyn kertomuksen määrärahoista, jotka siirrettiin automaattisesti vuodelta 1997 vuodelle 1998 ja vuodelta 1998 vuodelle 1999 ja joiden osalta peruuntumisaste oli yli 10 prosenttia(5); uskoo, että suuri osa peruutuksista johtui tiukentamista kaipaavista säännöistä (jäsenten kielikursseja koskevien asiakirjojen esittämisen myöhästyminen), hallinnollisen ja poliittisen tason riittämättömästä suunnittelusta (matkamääräysten peruuttaminen tai jopa yliarviointi, komiteoiden kokousten peruuntuminen vuoden lopulla), yhteisen tulkkaus- ja konferenssipalvelun (JICS) laskutuksen viivästymisestä sekä ylisuurista arvioista, joilla pyritään välttämään määrärahojen riittämättömyys jne.; pyytää alueiden komiteaa toteuttamaan aiheelliset toimenpiteet tilanteen korjaamiseksi tarvittaessa yhteistyössä muiden kyseessä olevien toimielinten kanssa;22. panee merkille tilintarkastustuomioistuimen huomautuksen (vuoden 1999 vuosikertomuksen kohta 6.23), jonka mukaan alueiden komitea tiukensi helmikuussa 2000 jälleen määräyksiä, jotka koskevat sen jäsenten kulukorvauksia sekä matka- ja kokouskustannuksia;23. toteaa, että 1999 oli viimeinen vuosi, jolloin alueiden komitealla oli talous- ja sosiaalikomitean kanssa yhteinen organisaatiorakenne, joka korvattiin 1. tammikuuta 2000 komiteoiden välisellä (vuosittain uudelleen tarkasteltavalla) yhteistyösopimuksella, jossa säilytetään useimpien osastojen yhteiset toiminnot mutta itsenäistetään varainhoito- ja henkilöstöosastot; odottaa, että vuosittaisessa uudelleentarkastelussa arvioidaan kummankin komitean todettuja ja nähtävissä olevia tarpeita;24. panee merkille, että talous- ja sosiaalikomitea sekä alueiden komitea kävivät varainhoitovuonna 1999 neuvotteluja Belliard-rakennuksen omistajien kanssa ja että budjettivallan käyttäjän noudattaman politiikan mukaisesti ne korvasivat parlamentille tilojen vuokraamisesta aiheutuvat kustannukset; panee lisäksi merkille, että nämä neuvottelut päättyivät lopulta joulukuussa 2000 leasing-sopimukseen; sitoutuu tarkastelemaan tämän sopimuksen ehtoja ensi vuoden vastuuvapausmenettelyn yhteydessä;25. panee merkille, että talous- ja sosiaalikomitean kanssa yhteisistä palveluista koituu Euroopan unionin talousarviolle merkittäviä säästöjä, ja kehottaa muita toimielimiä noudattamaan tätä esimerkkiä esimerkiksi käyttämällä yhteisiä kirjastopalveluja;26. kehottaa alueiden komiteaa analysoimaan mahdollisuutta nimittää varainhoidon valvojasta riippumaton sisäinen tarkastaja ja ilmoittamaan Euroopan parlamentille analyysin tulokset;27. toteaa, että alueiden komitean päätös petosten, lahjonnan ja yhteisöjen etua vahingoittavan muun laittoman toiminnan torjumista koskevien sisäisten tutkimusten edellytyksistä ja yksityiskohtaisista säännöistä poikkeaa 25. toukokuuta 1999 tehdystä toimielinten välisestä sopimuksesta(6), vaikka tähän ei ole teknisesti tarvetta; toteaa lisäksi, että alueiden komitean jäsenillä ja työntekijöillä ei tämän vuoksi ole toimielinten välisessä sopimuksessa määrättyä oikeutta kääntyä suoraan OLAFin puoleen ilmoittamatta asiasta puheenjohtajalle tai pääsihteerille;Virastot28. kehottaa komissiota:i) varmistamaan, että virastojen perustamisesta saatava kokemus kootaan yhteen siten, että saatuja opetuksia voidaan hyödyntää uusien virastojen (esim. Euroopan elintarvikeviranomainen ja Euroopan meriturvallisuusvirasto) perustamisen yhteydessä;ii) kehittämään hajautetun järjestelmän, joka mahdollistaa virastojen toimintaperusteisen johtamisen, mukaan luettuna henkilöstön, työmatkojen, asiakirjojen ja kaluston valvonta, tarkastukset tai arviointi integroidun resurssinhallintajärjestelmän (IRMS) mukaisesti;iii) välittämään vastuuvapauden myöntäjälle ja tilintarkastustuomioistuimelle järjestelmällisesti kaikki varainhoidon valvojan tai operatiivisten pääosastojen seuraavissa virastoissa suorittamien tarkastusten tulokset:1. Euroopan ammatillisen koulutuksen kehittämiskeskus, Thessaloniki,2. Euroopan elin- ja työolojen kehittämissäätiö, Dublin,3. Euroopan ympäristökeskus, Kööpenhamina,4. Euroopan koulutussäätiö, Torino,5. Euroopan huumausaineiden ja niiden väärinkäytön seurantakeskus, Lissabon,6. Euroopan lääkearviointivirasto, Lontoo,7. Euroopan työturvallisuus- ja työterveysvirasto, Bilbao,8. Rasismin ja muukalaisvihan seurantakeskus, Wien,9. Kosovon jälleenrakennusvirasto (OBNOVA), Thessaloniki,10. Sisämarkkinoilla toimiva yhdenmukaistamisvirasto, Alicante,11. Yhteisön kasvilajikevirasto, Angers,12. Euroopan unionin elinten käännöskeskus, Luxemburg;29. muistuttaa, että vuotta 1998 koskevan vastuuvapausmenettelyn yhteydessä 13. huhtikuuta 2000 antamassaan päätöslauselmassa parlamentti pyysi tilintarkastustuomioistuinta esittämään kattavan analyysin kaikkien virastojen tarkastuksista; pahoittelee sitä, että tilintarkastustuomioistuin ei ole tehnyt niin; kehottaa tilintarkastustuomioistuinta:i) keskittymään tarkastuksissa suorituksiin eikä pelkästään varainhoitoon,ii) esittämään varastoja koskevan vertailevan analyysin parhaiden käytäntöjen pohjalta,iii) koordinoimaan tarkastustoimintansa komission kanssa (varainhoidon valvonta ja operatiiviset pääosastot);30. pahoittelee sitä, että kolme erityisvirastoa (Torino, Lissabon ja Angers) eivät ole esittäneet vuoden 1999 talousarviota ja että kahdeksan muuta virastoa esittivät sen joulukuussa 1999; kehottaa varastoja esittämään talousarvionsa ennen uuden varainhoitovuoden alkua;31. kehottaa varastoja säännöllisesti laatimaan ja julkistamaan työtään koskevia arvioita;32. kehottaa asiantuntijavaliokuntiaan tarkastelemaan eri virastojen työn laatua ja vaikutusta sekä toimittamaan talousarvion valvontavaliokunnalle ajoissa tietoa näistä virastoista vuosittaista vastuuvapausmenettelyä varten;Vastuuvapauden myöntämistä koskeva päätös33. myöntää tuomioistuimen kirjaajalle sekä tilintarkastustuomioistuimen ja alueiden komitean pääsihteereille vastuuvapauden varainhoitovuoden 1999 talousarvioiden toteuttamisesta;34. kehottaa puhemiestä välittämään tämän päätöksen neuvostolle, komissiolle, tuomioistuimelle, tilintarkastustuomioistuimelle, alueiden komitealle ja kaikille päätöksessä mainituilla erillisvirastoille sekä julkaisemaan sen Euroopan yhteisöjen virallisessa lehdessä (L-sarja).Julian PriestleypääsihteeriNicole Fontainepuhemies(1) EYVL C 342, 1.12.2000.(2) EYVL C 109, 14.4.2000, s. 1.(3) Ks. Euroopan parlamentin 13. huhtikuuta 2000 tekemä päätös vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 1998: Pääluokka IV - Tuomioistuin; Pääluokka V - Tilintarkastustuomioistuin; Pääluokka VI - Osa B - Alueiden komitea (EYL C 40, 7.2.2001, s. 389), 3 kohta.(4) EYVL L 308, 18.11.1998, s. 39.(5) Euroopan parlamentin päätös 13. huhtikuuta 2000 (EYVL C 40, 7.2.2001, s. 389), 6 kohta.(6) EYVL L 136, 31.5.1999, s. 15.


title: 2014/505/EU: Neuvoston päätös, annettu 23 päivänä heinäkuuta 2014 , Tanskan, Norjan ja Ruotsin lipun alla purjehtivien alusten vastavuoroisista kalastusmahdollisuuksista Skagerrakissa tehdyn Euroopan unionin ja Norjan kuningaskunnan välisen sopimuksen allekirjoittamisesta unionin puolesta ja sopimuksen väliaikaisesta soveltamisesta

text:
               30.7.2014

               FI

               Euroopan unionin virallinen lehti

               L 224/1

         NEUVOSTON PÄÄTÖS,
   annettu 23 päivänä heinäkuuta 2014,
   Tanskan, Norjan ja Ruotsin lipun alla purjehtivien alusten vastavuoroisista kalastusmahdollisuuksista Skagerrakissa tehdyn Euroopan unionin ja Norjan kuningaskunnan välisen sopimuksen allekirjoittamisesta unionin puolesta ja sopimuksen väliaikaisesta soveltamisesta

      (2014/505/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Tanskan, Norjan ja Ruotsin välinen sopimus vastavuoroisista kalastusmahdollisuuksista Skagerrakissa ja Kattegatissa, jäljempänä ’vuoden 1966 sopimus’, allekirjoitettiin 19 päivänä joulukuuta 1966, ja se tuli voimaan 7 päivänä elokuuta 1967.

               (2)

               Vuoden 1966 sopimus mahdollisti vastavuoroisesti Tanskalle, Norjalle ja Ruotsille pääsyn kalastamaan toistensa perusviivoista neljän meripeninkulman etäisyydelle ulottuvalle alueelle Skagerrakissa ja Kattegatissa. Siinä määrättiin myös, että kyseisen alueen katsottiin tämän kalastuksen osalta olevan aavaa merta, ja sen vuoksi tietyissä kysymyksissä, kuten valvonnassa, sovellettiin lippuvaltion lainkäyttövaltaa.

               (3)

               Tanskan liityttyä unioniin vuonna 1973 ja Ruotsin vuonna 1995 vastuu vuoden 1966 sopimuksen hallinnoimisesta näiden kahden jäsenvaltion puolesta siirtyi unionille.

               (4)

               Norjan ulkoministeriö ilmoitti 29 päivänä heinäkuuta 2009 Tanskalle, joka on vuoden 1966 sopimuksen tallettaja, että Norja halusi sanoa vuoden 1966 sopimuksen muodollisesti irti mainitun sopimuksen mukaisesti, ja tämän seurauksena vuoden 1966 sopimuksen voimassaolo päättyi 7 päivänä elokuuta 2012.

               (5)

               Neuvosto valtuutti komission neuvottelemaan unionin puolesta Norjan kuningaskunnan kanssa tehtävän uuden sopimuksen vastavuoroisista kalastusmahdollisuuksista Skagerrakissa ja Kattegatissa.

               (6)

               Näiden neuvottelujen tuloksena Tanskan, Norjan ja Ruotsin lipun alla purjehtivien alusten vastavuoroisista kalastusmahdollisuuksista Skagerrakissa tehty Euroopan unionin ja Norjan kuningaskunnan välinen sopimus, jäljempänä ’sopimus’, parafoitiin 24 päivänä lokakuuta 2013.

               (7)

               Sopimus olisi allekirjoitettava.

               (8)

               Sen varmistamiseksi, että unionin alukset voivat jatkaa keskeytyksettä kalastusta, sopimusta olisi ennen sen voimaantuloa sovellettava väliaikaisesti enintään kahden vuoden ajan sen allekirjoittamispäivästä,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan valtuutus allekirjoittaa unionin puolesta Tanskan, Ruotsin ja Norjan lipun alla purjehtivien alusten vastavuoroisista kalastusmahdollisuuksista Skagerrakissa tehty Euroopan unionin ja Norjan kuningaskunnan välinen sopimus sillä varauksella, että mainitun sopimuksen tekeminen saatetaan päätökseen.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Sopimusta sovelletaan ennen sen voimaantuloa väliaikaisesti enintään kahden vuoden ajan sen allekirjoituspäivästä (1).
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä heinäkuuta 2014.

            Neuvoston puolesta

            Puheenjohtaja

         S. GOZI

      (1)  Neuvoston pääsihteeristö julkaisee sopimuksen allekirjoituspäivän Euroopan unionin virallisessa lehdessä.


title: Neuvoston päätös 2009/969/YUTP, annettu 15 päivänä joulukuuta 2009 , yhteisen kannan 2006/276/YUTP mukaisten Valko-Venäjän tiettyihin virkamiehiin kohdistuvien rajoittavien toimenpiteiden voimassaolon jatkamisesta ja yhteisen kannan 2009/314/YUTP kumoamisesta

text:
               17.12.2009

               FI

               Euroopan unionin virallinen lehti

               L 332/76

      NEUVOSTON PÄÄTÖS 2009/969/YUTP,
   annettu 15 päivänä joulukuuta 2009,
   yhteisen kannan 2006/276/YUTP mukaisten Valko-Venäjän tiettyihin virkamiehiin kohdistuvien rajoittavien toimenpiteiden voimassaolon jatkamisesta ja yhteisen kannan 2009/314/YUTP kumoamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 10 päivänä huhtikuuta 2006 yhteisen kannan 2006/276/YUTP Valko-Venäjän tiettyihin virkamiehiin kohdistuvista rajoittavista toimenpiteistä (1).

               (2)

               Rajoittavien toimenpiteiden voimassaoloa jatkettiin 15 päivään maaliskuuta 2010 yhteisen kannan 2006/276/YUTP muuttamisesta 6 päivänä huhtikuuta 2009 hyväksytyllä yhteisellä kannalla 2009/314/YUTP (2). Tiettyjä Valko-Venäjän johtohenkilöitä koskevien matkustusrajoitusten soveltaminen kuitenkin keskeytettiin 15 päivään joulukuuta 2009 asti, lukuun ottamatta henkilöitä, jotka olivat osallisina vuosina 1999 ja 2000 sattuneissa katoamistapauksissa, sekä keskusvaalilautakunnan puheenjohtajaa.

               (3)

               Neuvosto pääsi 17 päivänä marraskuuta 2009 yhteisymmärrykseen siitä, että koska 13 päivänä lokakuuta 2008 annetuissa neuvoston päätelmissä mainituilla aloilla ei ole ilmennyt tuntuvaa edistystä, yhteisen kannan 2006/276/YUTP mukaisten rajoittavien toimenpiteiden voimassaoloa olisi jatkettava lokakuuhun 2010, mutta tiettyihin Valko-Venäjän johtohenkilöihin kohdistuvien matkustusrajoitusten soveltamisen keskeytystä olisi myös jatkettava lokakuuhun 2010, lukuun ottamatta henkilöitä, jotka olivat osallisina vuosina 1999 ja 2000 sattuneissa katoamistapauksissa, sekä keskusvaalilautakunnan puheenjohtajaa. Kyseisen määräajan päättyessä neuvosto tarkastelee rajoittavia toimenpiteitä uudelleen Valko-Venäjän tilanteen perusteella. Neuvosto voi milloin tahansa päättää soveltaa matkustusrajoituksia uudestaan tai poistaa ne ottaen huomioon Valko-Venäjän viranomaisten toteuttamat toimet demokratian ja ihmisoikeuksien alalla.

               (4)

               Yhteinen kanta 2009/314/YUTP olisi kumottava,

         ON HYVÄKSYNYT TÄMÄN PÄÄTÖKSEN:
   1 artikla
   Yhteisen kannan 2006/276/YUTP mukaisten rajoittavien toimenpiteiden voimassaoloa jatketaan 31 päivään lokakuuta 2010.
   2 artikla
   1.   Yhteisen kannan 2006/276/YUTP 1 artiklan 1 kohdan b alakohdassa tarkoitettujen toimenpiteiden soveltaminen Juri Nikolajevitš Podobedin osalta keskeytetään 31 päivään lokakuuta 2010 saakka.
   2.   Yhteisen kannan 2006/276/YUTP 1 artiklan 1 kohdan c alakohdassa tarkoitettujen toimenpiteiden soveltaminen keskeytetään 31 päivään lokakuuta 2010 saakka.
   3 artikla
   Tätä päätöstä tarkastellaan uudelleen ennen 31 päivää lokakuuta 2010 Valko-Venäjän tilanteen perusteella.
   4 artikla
   Kumotaan yhteinen kanta 2009/314/YUTP.
   5 artikla
   Tämä päätös tulee voimaan päivänä, jona se hyväksytään.
   6 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 15 päivänä joulukuuta 2009.

            Neuvoston puolesta

            Puheenjohtaja

         E. ERLANDSSON

      (1)  EUVL L 101, 11.4.2006, s. 5.

      (2)  EUVL L 93, 7.4.2009, s. 21.


title: 2005/473/EY: Neuvoston päätös, tehty 30 päivänä toukokuuta 2005, alueiden komitean itävaltalaisen varajäsenen nimeämisestä

text:
               29.6.2005

               FI

               Euroopan unionin virallinen lehti

               L 167/16

      NEUVOSTON PÄÄTÖS,
   tehty 30 päivänä toukokuuta 2005,
   alueiden komitean itävaltalaisen varajäsenen nimeämisestä
   (2005/473/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Itävallan hallituksen ehdotuksen,
   sekä katsoo seuraavaa:

               (1)

               Neuvosto teki 22 päivänä tammikuuta 2002 päätöksen 2002/60/EY alueiden komitean varsinaisten jäsenten ja varajäsenten nimeämisestä 26 päivänä tammikuuta 2002 alkavaksi ja 25 päivänä tammikuuta 2006 päättyväksi toimikaudeksi (1).

               (2)

               Edmund FREIBAUERin erottua, mikä on annettu neuvostolle tiedoksi 8 päivänä helmikuuta 2005, alueiden komiteassa on vapautunut varajäsenen paikka,

         ON PÄÄTTÄNYT SEURAAVAA:
   1 artikla
   Nimetään alueiden komitean varajäseneksi jäljellä olevaksi toimikaudeksi eli 25 päivään tammikuuta 2006: Johanna MIKL-LEITNER ”Landesrätin”, Ala-Itävallan osavaltion hallituksen jäsen, Edmund FREIBAUERin tilalle.
   2 artikla
   Tämä päätös julkaistaan Euroopan unionin virallisessa lehdessä.
   Sitä noudatetaan päivästä, jona se tehdään.

      Tehty Brysselissä 30 päivänä toukokuuta 2005.

            Neuvoston puolesta

            Puheenjohtaja

         F. BODEN

      (1)  EYVL L 24, 26.1.2002, s. 38.


title: Neuvoston päätös (EU) 2016/643, annettu 21 päivänä huhtikuuta 2016, alueiden komitean jäsenen, jota Italian tasavalta on ehdottanut, nimeämisestä

text:
               23.4.2016

               FI

               Euroopan unionin virallinen lehti

               L 108/35

         NEUVOSTON PÄÄTÖS (EU) 2016/643,
   annettu 21 päivänä huhtikuuta 2016,
   alueiden komitean jäsenen, jota Italian tasavalta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Italian hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi.

               (2)

               Yksi alueiden komitean jäsenen paikka on vapautunut sen tehtävän päätyttyä, jonka perusteella Mauro D'ATTISta (Consigliere comunale di Brindisi) ehdotettiin,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään seuraava henkilö alueiden komitean jäseneksi jäljellä olevaksi toimikaudeksi eli 25 päivään tammikuuta 2020:

               —

               Mauro D'ATTIS, Assessore del Comune di Roccafiorita (ME) (tehtävän muutos).

         2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 21 päivänä huhtikuuta 2016.

            Neuvoston puolesta

            Puheenjohtaja

         G.A. VAN DER STEUR

      (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

      (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

      (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).


title: 2006/491/EY,Euratom: Neuvoston päätös, tehty  27 päivänä kesäkuuta 2006 , nimittävän viranomaisen ja palvelussopimukset tekevän viranomaisen määräämisestä neuvoston pääsihteeristölle

text:
               14.7.2006

               FI

               Euroopan unionin virallinen lehti

               L 194/29

      NEUVOSTON PÄÄTÖS,
   tehty 27 päivänä kesäkuuta 2006,
   nimittävän viranomaisen ja palvelussopimukset tekevän viranomaisen määräämisestä neuvoston pääsihteeristölle
   (2006/491/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisöjen virkamiehiin sovellettavat henkilöstösäännöt ja Euroopan yhteisöjen muuhun henkilöstöön sovellettavat palvelussuhteen ehdot, jotka on vahvistettu neuvoston asetuksella (ETY, Euratom, EHTY) N:o 259/68 (1) ja erityisesti mainittujen henkilöstösääntöjen 2 artiklan ja mainittujen palvelussuhteen ehtojen 6 artiklan,
   sekä katsoo seuraavaa:

               (1)

               Euroopan yhteisön perustamissopimuksen 207 artiklan 2 kohdan ensimmäisen alakohdan ja Euratomin perustamissopimuksen 121 artiklan 2 kohdan ensimmäisen alakohdan mukaan neuvoston pääsihteeristöä johtaa yhteisen ulko- ja turvallisuuspolitiikan korkeana edustajana toimiva pääsihteeri (jäljempänä ’pääsihteeri’) ja häntä avustaa pääsihteeristön hallinnosta vastaava varapääsihteeri.

               (2)

               EY:n perustamissopimuksen 207 artiklan määräyksiä sovelletaan Euroopan unionista tehdyn sopimuksen 28 ja 41 artiklan mukaisesti EU:sta tehdyn sopimuksen V ja VI osastojen alalla.

               (3)

               Muun muassa Euroopan yhteisöjen virkamiesten ja muun henkilöstön urarakennetta muuttavan Euroopan yhteisöjen virkamiehiin sovellettavien henkilöstösääntöjen ja yhteisöjen muuta henkilöstöä koskevien palvelussuhteen ehtojen muuttamisesta 22 päivänä maaliskuuta 2004 annetun neuvoston asetuksen (EY, Euratom) N:o 723/2004 (2) tultua voimaan olisi tehtävä uusi päätös nimittävän viranomaisen ja palvelussopimukset tekevän viranomaisen nimittämisestä neuvoston pääsihteeristölle ja kumottava nimittävän viranomaisen määräämisestä neuvoston pääsihteeristölle 20 päivänä lokakuuta 1999 tehty neuvoston päätös 1999/692/EY, EHTY, Euratom (3),

         ON PÄÄTTÄNYT SEURAAVAA:
   1 artikla
   Niitä valtuuksia, jotka on siirretty virkamiehiin sovellettavilla henkilöstösäännöillä nimittävälle viranomaiselle ja muuta henkilöstöä koskevilla palvelussuhteen ehdoilla palvelussopimukset tekevälle viranomaiselle, käyttää neuvoston pääsihteeristön osalta:

               a)

               neuvosto siltä osin kuin on kyse pääsihteeristä ja varapääsihteeristä;

               b)

               neuvosto pääsihteerin ehdotuksesta siltä osin kuin on kyse henkilöstösääntöjen 1 a, 30, 34, 41, 49, 50 ja 51 artiklan säännösten soveltamisesta pääjohtajiin; pääsihteerillä on oikeus siirtää varapääsihteerille valtuudet tehdä ehdotuksia;

               c)

               pääsihteeri muissa tapauksissa; pääsihteeri voi siirtää valtuutensa varapääsihteerille.
               Varapääsihteeri voi siirtää hallintojohtajalle kaikki pääsihteerin hänelle siirtämät valtuudet tai osan niistä siltä osin kuin on kyse muuta henkilöstöä koskevien palvelussuhteen ehtojen soveltamisesta tai tehtäväryhmään AST kuuluviin virkamiehiin sovellettavien henkilöstösääntöjen soveltamisesta. Valtuuksia, jotka on annettu varapääsihteerille virkamiesten nimittämiseksi ja palvelussuhteen päättämiseksi lopullisesti ja muun henkilöstön palvelukseen ottamiseksi, ei voida siirtää.

         2 artikla
   Kumotaan päätös 1999/692/EY, EHTY, Euratom.
   3 artikla
   Tämä päätös tulee voimaan päivänä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 27 päivänä kesäkuuta 2006.

            Neuvoston puolesta

            Puheenjohtaja

         J. PRÖLL

      (1)  EYVL L 56, 4.3.1968, s. 1. Asetus sellaisena kuin se on viimeksi muutettuna asetuksella (EY, Euratom) N:o 2104/2005 (EUVL L 337, 22.12.2005, s. 7).

      (2)  EUVL L 124, 27.4.2004, s. 1.

      (3)  EYVL L 273, 23.10.1999, s. 12.


title: Neuvoston päätös (YUTP) 2015/2007, annettu 10 päivänä marraskuuta 2015, Bosnia ja Hertsegovinassa toimivan Euroopan unionin erityisedustajan toimeksiannon jatkamisesta

text:
               11.11.2015

               FI

               Euroopan unionin virallinen lehti

               L 294/64

         NEUVOSTON PÄÄTÖS (YUTP) 2015/2007,
   annettu 10 päivänä marraskuuta 2015,
   Bosnia ja Hertsegovinassa toimivan Euroopan unionin erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 19 päivänä tammikuuta 2015 päätöksen (YUTP) 2015/77 (1), jolla Lars-Gunnar WIGEMARK nimitettiin Euroopan unionin erityisedustajaksi, jäljempänä ’erityisedustaja’, Bosnia ja Hertsegovinaan. Erityisedustajan toimikausi päättyy 31 päivänä lokakuuta 2015.

               (2)

               Erityisedustajan toimeksiantoa olisi jatkettava uudella 16 kuukauden kaudella.

               (3)

               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa Euroopan unionista tehdyn sopimuksen 21 artiklassa määritettyjen unionin ulkoisen toiminnan tavoitteiden saavuttamisen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Jatketaan Euroopan unionin erityisedustajaksi nimitetyn Lars-Gunnar WIGEMARKin toimeksiantoa 28 päivään helmikuuta 2017. Neuvosto voi poliittisten ja turvallisuusasioiden komitean (PTK) arvion perusteella ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että erityisedustajan toimeksianto päättyy aikaisemmin.
   2 artikla
   Poliittiset tavoitteet
   Erityisedustajan toimeksianto perustuu seuraaviin unionin poliittisiin tavoitteisiin Bosnia ja Hertsegovinassa: jatkuva edistyminen vakautus- ja assosiaatioprosessissa pyrittäessä luomaan vakaa, elinvoimainen, rauhallinen, monikansainen ja yhtenäinen Bosnia ja Hertsegovina, joka toimii rauhanomaisessa yhteistyössä naapureidensa kanssa ja etenee vakaasti kohti unionin jäsenyyttä. Unioni tukee myös edelleen Bosnia ja Hertsegovinan rauhaa koskevan yleisen puitesopimuksen täytäntöönpanoa.
   3 artikla
   Toimeksianto
   Poliittisten tavoitteiden saavuttamiseksi erityisedustajan toimeksiantona on:

               a)

               tarjota unionin neuvoja ja toimia välittäjänä poliittisessa prosessissa;

               b)

               varmistaa unionin toimien johdonmukaisuus ja yhtenäisyys;

               c)

               helpottaa edistymistä poliittisissa, taloudellisissa ja Eurooppaan liittyvissä painopisteissä;

               d)

               seurata ja neuvoa toimeenpano- ja lainsäädäntöviranomaisia Bosnia ja Hertsegovinan hallinnon kaikilla tasoilla sekä pitää yhteyttä Bosnia ja Hertsegovinan viranomaisiin ja poliittisiin puolueisiin;

               e)

               varmistaa unionin pyrkimysten täytäntöönpano kaikessa oikeusvaltiota ja turvallisuusalan uudistusta koskevassa toiminnassa, edistää unionin toiminnan yleistä yhteensovittamista ja antaa paikallista poliittista ohjausta unionin toimille järjestäytyneen rikollisuuden ja korruption torjumiseksi sekä antaa tässä yhteydessä tarvittaessa arviointeja ja neuvoja korkealle edustajalle ja komissiolle;

               f)

               tukea Bosnia ja Hertsegovinan rikosoikeusjärjestelmän ja poliisilaitoksen välisen vuorovaikutussuhteen vahvistamista ja tehostamista;

               g)

               antaa EU:n joukkojen komentajalle poliittista ohjausta sotilasasioissa, joilla on paikallista poliittista ulottuvuutta, erityisesti arkaluonteisissa operaatioissa, suhteissa paikallisiin viranomaisiin ja suhteissa paikallisiin tiedotusvälineisiin, sanotun kuitenkaan rajoittamatta sotilaallisia johtamisjärjestelyjä; kuulla EU:n joukkojen komentajaa ennen ryhtymistä sellaisiin poliittisiin toimiin, joilla voi olla vaikutusta turvallisuustilanteeseen;

               h)

               sovittaa yhteen ja toteuttaa Bosnia ja Hertsegovinassa yleisölle suunnatut unionin tiedotustoimet unioniin liittyvistä kysymyksistä;

               i)

               edistää EU:n yhdentymisprosessia kohdennetulla julkisella diplomatialla ja unionin tiedotustoimilla, joilla pyritään varmistamaan EU:hun liittyviä kysymyksiä koskeva laajempi ymmärtäminen ja tuki Bosnia ja Hertsegovinan yleisön parissa, myös paikallisten kansalaisyhteiskunnan toimijoiden avulla;

               j)

               edistää ihmisoikeuksien ja perusvapauksien kunnioittamisen kehittämistä ja vakiinnuttamista Bosnia ja Hertsegovinassa unionin ihmisoikeuspolitiikan ja ihmisoikeuksia koskevien unionin suuntaviivojen mukaisesti;

               k)

               olla yhteydessä asiaankuuluviin Bosnia ja Hertsegovinan viranomaisiin koskien niiden täysimääräistä yhteistyötä entisen Jugoslavian alueen kansainvälisen rikostuomioistuimen kanssa;

               l)

               unionin yhdentymisprosessin mukaisesti neuvoa, auttaa, helpottaa ja seurata poliittista vuoropuhelua välttämättömistä perustuslain muutoksista;

               m)

               ylläpitää tiiviitä yhteyksiä ja neuvotteluja Bosnia ja Hertsegovinassa olevan korkean edustajan ja muiden maassa toimivien kansainvälisten järjestöjen kanssa;

               n)

               antaa tarvittaessa korkealle edustajalle neuvoja, jotka koskevat luonnollisia henkilöitä tai oikeushenkilöitä, joille voitaisiin määrätä rajoittavia toimenpiteitä Bosnia ja Hertsegovinan tilanne huomioon ottaen;

               o)

               auttaa varmistamaan, että paikan päällä käytetään kaikkia unionin välineitä johdonmukaisella tavalla unionin poliittisten tavoitteiden saavuttamiseksi, sanotun kuitenkaan rajoittamatta sovellettavia johtamisjärjestelyjä.

         4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   PTK ylläpitää erityisiä suhteita erityisedustajaan ja toimii tämän ensisijaisena yhteyspisteenä neuvostoon. PTK huolehtii erityisedustajan strategisesta ja poliittisesta ohjauksesta tämän toimeksiannon puitteissa, sanotun kuitenkaan rajoittamatta korkean edustajan toimivaltaa.
   3.   Erityisedustaja sovittaa toimensa tiiviisti yhteen Euroopan ulkosuhdehallinnon (EUH) ja sen asiaankuuluvien yksiköiden kanssa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje 1 päivänä marraskuuta 2015 alkavalla ja 28 päivänä helmikuuta 2017 päättyvällä kaudella on 7 600 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti. Luonnolliset henkilöt ja oikeushenkilöt voivat osallistua erityisedustajan hankintamenettelyihin rajoituksetta. Lisäksi erityisedustajan ostamiin tavaroihin ei sovelleta alkuperäsääntöjä.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustajan avuksi osoitetaan henkilöstöä avustamaan hänen toimeksiantonsa toteuttamisessa ja edistämään kaikkien Bosnia ja Hertsegovinassa toteutettavien unionin toimien yhdenmukaisuutta, näkyvyyttä ja tehokkuutta. Erityisedustaja vastaa avustajaryhmänsä muodostamisesta toimeksiantonsa ja siihen varattujen käytettävissä olevien taloudellisten resurssien asettamissa rajoissa. Avustajaryhmän jäsenillä on oltava asiantuntemusta toimeksiantoon kuuluvista poliittisista erityiskysymyksistä. Erityisedustajan on viipymättä ilmoitettava neuvostolle ja komissiolle avustajaryhmänsä kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että henkilöstöä lähetetään tilapäisesti työskentelemään erityisedustajan kanssa. Tällaisen tilapäisesti lähetetyn henkilöstön palkan maksaa asianomainen jäsenvaltio, asianomainen unionin toimielin tai Euroopan ulkosuhdehallinto. Myös jäsenvaltioiden unionin toimielimiin tai EUH:oon lähettämät asiantuntijat voivat avustaa erityisedustajaa. Sopimusperusteisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, unionin toimielimen tai Euroopan ulkosuhdehallinnon alaisina, ja he suorittavat tehtävänsä ja toimivat erityisedustajan toimeksiannon toteuttamista edistävällä tavalla.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä hoitaman tehtävän loppuun saattamisen ja joustavan suorittamisen edellyttämät erioikeudet, vapaudet ja muut takuut sovitaan tilanteen mukaan yhdessä vastaanottajapuolien kanssa. Jäsenvaltiot ja EUH antavat tätä varten kaiken tarvittavan tuen.
   8 artikla
   EU:n turvallisuusluokiteltujen tietojen turvaaminen
   Erityisedustajan ja hänen avustajaryhmänsä on noudatettava neuvoston päätöksessä 2013/488/EU (2) vahvistettuja turvallisuutta koskevia periaatteita ja vähimmäisvaatimuksia.
   9 artikla
   Tiedonsaanti ja logistiikkatuki
   1.   Jäsenvaltiot, komissio ja neuvoston pääsihteeristö varmistavat, että erityisedustaja saa käyttöönsä kaikki olennaiset tiedot.
   2.   Unionin edustustot ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa ja vastuullaan olevan maantieteellisen alueen turvallisuustilanteen mukaisesti suoraan alaisuudessaan olevan koko henkilöstön turvallisuuden edistämiseksi, erityisesti siten, että hän:

               a)

               laatii EUH:n ohjeisiin perustuvan erityisen turvallisuussuunnitelman, joka käsittää henkilöstön turvalliseen siirtymiseen vastuualueelle ja sen sisällä ja turvallisuutta vaarantavien tilanteiden hallintaan sovellettavat erityiset fyysiset, organisatoriset ja menettelyä koskevat turvallisuustoimenpiteet sekä operaation valmius- ja evakuointisuunnitelman;

               b)

               varmistaa, että koko unionin ulkopuolelle lähetetyllä henkilöstöllä on vastuualueen olosuhteiden edellyttämä korkean riskin kattava vakuutusturva;

               c)

               varmistaa, että kaikille unionin ulkopuolelle lähetettäville avustajaryhmän jäsenille, myös paikalta palvelukseen otetulle henkilöstölle, annetaan joko ennen vastuualueelle saapumista tai heti saapumisen yhteydessä kyseiselle alueelle EUH:n antamaan riskiluokitukseen perustuva asianmukainen turvallisuuskoulutus;

               d)

               varmistaa, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla edistymistä ja toimeksiannon toteuttamista koskevien selvitysten yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuuskysymyksistä.

         11 artikla
   Raportointi
   Erityisedustaja raportoi suullisesti ja kirjallisesti säännöllisin väliajoin korkealle edustajalle sekä PTK:lle. Erityisedustaja raportoi tarvittaessa myös neuvoston työryhmille. Säännöllisesti toimitettavat raportit jaetaan COREU-verkoston kautta. Erityisedustaja voi antaa kertomuksia ulkoasiainneuvostolle. Erityisedustaja voi osallistua tietojen antamiseen Euroopan parlamentille Euroopan unionista tehdyn sopimuksen 36 artiklan mukaisesti.
   12 artikla
   Yhteensovittaminen
   1.   Erityisedustaja edistää unionin toimien yhtenäisyyttä, johdonmukaisuutta ja tehokkuutta sekä auttaa varmistamaan, että kaikkia unionin välineitä ja jäsenvaltioiden toimia käytetään johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen komission toimien kanssa sekä tilanteen mukaan alueella toimivien muiden Euroopan unionin erityisedustajien toimien kanssa. Erityisedustaja tiedottaa säännöllisesti toiminnastaan jäsenvaltioiden ja unionin edustustoille.
   2.   Paikan päällä on pidettävä yllä tiiviitä suhteita unionin ja jäsenvaltioiden edustustojen päälliköihin. Näiden on kaikin tavoin pyrittävä avustamaan erityisedustajaa toimeksiannon toteuttamisessa. Erityisedustajan on myös pidettävä yhteyttä muihin paikan päällä oleviin kansainvälisiin ja alueellisiin toimijoihin, ja hänen on erityisesti sovitettava toimintansa läheisesti yhteen Bosnia ja Hertsegovinassa olevan korkean edustajan kanssa.
   3.   Unionin kriisinhallintaoperaatioiden tukemiseksi erityisedustaja parantaa yhdessä muiden paikan päällä olevien unionin toimijoiden kanssa näiden toimijoiden tuottaman tiedon levittämistä ja jakamista, jotta tilannekuva ja -arviointi olisivat mahdollisimman yhtenevät.
   13 artikla
   Avustaminen vaatimusten osalta
   Erityisedustaja ja hänen henkilöstönsä avustavat sellaisten tietojen hankkimisessa, joita käytetään vastattaessa aiempien Bosnia ja Hertsegovinaan nimitettyjen erityisedustajien toimeksiannoista mahdollisesti aiheutuviin vaatimuksiin ja velvoitteisiin, ja antavat tätä varten hallinnollista apua ja oikeuden tutustua asiaankuuluviin asiakirjoihin.
   14 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin kyseisellä alueella toteuttamien muiden toimien kanssa tarkastellaan säännöllisesti uudelleen. Erityisedustaja esittää neuvostolle, korkealle edustajalle ja komissiolle toimeksiannossa saavutettua edistymistä koskevan kertomuksen kesäkuun 2016 loppuun mennessä ja kattavan kertomuksen toimeksiannon toteuttamisesta marraskuun 2016 loppuun mennessä.
   15 artikla
   Voimaantulo
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä marraskuuta 2015.

      Tehty Brysselissä 10 päivänä marraskuuta 2015.

            Neuvoston puolesta

            Puheenjohtaja

         P. GRAMEGNA

      (1)  Neuvoston päätös (YUTP) 2015/77, annettu 19 päivänä tammikuuta 2015, Euroopan unionin erityisedustajan nimittämisestä Bosnia ja Hertsegovinaan (EUVL L 13, 20.1.2015, s. 7).

      (2)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).